open-index/open-wikipedia-markdown huggingface dataset:
സഭാപ്രസംഗകൻ

എബ്രായബൈബിളിലേയും ക്രിസ്ത്യാനികളുടെ പഴയനിയമത്തിലേയും ഒരു ഗ്രന്ഥമാണ് **സഭാപ്രസംഗകൻ**.  എബ്രായ ബൈബിളിലെ ജ്ഞാനസാഹിത്യജനുസ്സിൽ പെട്ട ഗ്രന്ഥങ്ങളിൽ ഒന്നാണിത്.  എബ്രായഭാഷയിൽ ഇതിന് 'കൊഹെലെത്ത്' എന്നാണു പേര്.  'സഭാപ്രസംഗകൻ' എന്ന പേര്, പുരാതന ഗ്രീക്കു പരിഭാഷയായ സെപ്ത്വജിന്റിൽ ഇതിനുള്ള 'എക്ക്ലീസിയാസ്റ്റീസ്' (èkklesiastés) എന്ന പേരിനെ ആശ്രയിച്ച് സ്വീകരിച്ചതാണ്.  

## ദർശനം
സ്വന്തം അനുഭവങ്ങളെ മാനദണ്ഡമാക്കി, മനുഷ്യജീവിതത്തിൽ അർത്ഥവും ലക്ഷ്യവും കണ്ടെത്താൻ ശ്രമിക്കുന്ന ഒരാളുടെ ചിന്തകളാണ് ഇതിന്റെ ഉള്ളടക്കം.  ആ ചിന്ത അയാളെ എത്തിക്കുന്നത്, സൂര്യനു കീഴിൽ എല്ലാം വ്യർത്ഥതയും അന്തമില്ലാത്ത ആവർത്തനവുമാണ് എന്ന നിഷേധാത്മക ദർശനത്തിലാണ്. നീതിവാക്യങ്ങളും, സാമാന്യനിയമങ്ങളും ചേർന്ന ലഘുഖണ്ഡികകളിൽ ജീവിതത്തിന്റെ അർത്ഥത്തേയും സാധ്യമായതിൽ ഏറ്റവും അഭികാമ്യമായ ജീവിതത്തേയും കുറിച്ച് കണ്ടെത്തലുകൾ അവതരിപ്പിക്കുന്ന ഈ രചനയിലെ നിരീക്ഷണങ്ങളേറെയും വ്യക്തിപരമെന്നോ ആത്മകഥാപരമെന്നോ വിശേഷിപ്പിക്കാവുന്നവയാണ്.  ബുദ്ധിമാന്റേയും മൂഢന്റേയും ജീവിതം ഒരു പോലെ മരണത്തിൽ കലശിക്കുമെന്നതിനാൽ, മനുഷ്യന്റെ പ്രവർത്തികൾ മൗലികമായും വ്യർത്ഥവും, നിഷ്ഫലവും, അസ്ഥായിയും ആണെന്നു ഗ്രന്ഥകർത്താവ് ആവർത്തിച്ചു പ്രഖ്യാപിക്കുന്നു.  ജ്ഞാനം സാർത്ഥകമായ ഐഹികജീവിതത്തിന് ഉപകരിച്ചേക്കാമെന്ന് സമ്മതിക്കുന്നുണ്ടെങ്കിലും ജീവിതത്തിന് ശാശ്വതമായ അർത്ഥം നൽകുന്നതിൽ അതും ഉപകരിക്കുന്നില്ലെന്ന് അദ്ദേഹം കണ്ടു.   അതിനാൽ, ഭക്ഷണപാനീയങ്ങളിലും ജോലിയിലും മറ്റും നിന്ന് ലഭിക്കുന്ന സാധാരണ സന്തോഷങ്ങൾ ആസ്വദിച്ച് ജീവിക്കുക മാത്രമാണ് മനുഷ്യനു സാധിക്കുന്നത് എന്ന സന്ദേശമാണ് വായനക്കാരനു കിട്ടുന്നത്.

## കനോനികത
അയാഥാസ്ഥിതികമായ വീക്ഷണഗതി ഉൾക്കൊള്ളുന്ന സഭാപ്രസംഗകൻ, ബൈബിൾ സംഹിതയുടെ ഭാഗമാകാൻ എങ്ങനെ ഇടവന്നുവെന്നു വ്യക്തമല്ല.   ഈ കൃതിയുടെ  'കാനോനികത' ഏറെക്കാലം വിവാദവിഷയമായിരുന്നു.  ക്രിസ്തുവർഷാരംഭകാലത്തെ യഹൂദമനീഷിമാരായ ഹില്ലലിന്റേയും ഷാമായിയുടേയും അനുയായികൾ ഇക്കാര്യത്തിൽ പരസ്പരവിരുദ്ധമായ നിലപാടുകൾ സ്വീകരിച്ചു.  ഈ തർക്കങ്ങൾക്കൊടുവിൽ അത് കാനോനിക ബൈബിൾസംഹിതയുടെ ഭാഗമായി അംഗീകരിക്കപ്പെട്ടുവെന്നത്, അശുഭാപ്തി-സന്ദേഹാദികളായ നിഷേധചിന്തകളെപ്പോലും ഉൾക്കൊള്ളുവാനുള്ള വലിമ ബൈബിളിന്റെ വിശ്വാസപാരമ്പര്യത്തിനുണ്ടായിരുന്നതു കൊണ്ടാണ് എന്നു ചൂണ്ടിക്കാണിക്കപ്പെട്ടിട്ടുണ്ട്.   അതേസമയം, ജീവിതത്തിന്റെ ശാശ്വതമായ അർത്ഥത്തെ നിരാകരിക്കുന്ന ദർശനമല്ല ഈ രചനയിലുള്ളത് എന്നും വാദമുണ്ട്.  സൂര്യനു താഴെ എല്ലാം വ്യർത്ഥതയാണെന്ന പ്രസ്താവനയ്ക്ക്, സൂര്യനുമുകളിലുള്ള കാര്യങ്ങളാണ് ശാശ്വതമായുള്ളതെന്നാണ് അർത്ഥമെന്നും അതിനാൽ ഭൗതികജീവിതത്തിനപ്പുറമുള്ള ശാശ്വതജീവിതത്തിൽ അന്തിമമായ ആശയർപ്പിക്കണം എന്ന സന്ദേശമാണ് സഭാപ്രസംഗി നൽകുന്നതെന്നും യഹൂദരുടെ താൽമുദ് വാദിക്കുന്നു.  ഈ വ്യാഖ്യാനത്തെ സാധൂകരിക്കാനായി കൃതിയിലെ ഈ അവസാനവാക്യം എടുത്തുകാട്ടുക പതിവാണ്: "എല്ലാം കേട്ടു കഴിഞ്ഞ്, തീരുമാനം ഇതാണ്.  ദൈവത്തെ ഭയപ്പെടുക, അവന്റെ കല്പനകൾ അനുസരിക്കുക; ഓരോരുത്തർക്കും ആകെയുള്ള ചുമതല അതാണ്." .

## കർതൃത്ത്വം
ഗ്രന്ഥത്തിൽ വക്താവായി പ്രത്യക്ഷപ്പെടുന്ന 'സഭാപ്രസംഗകൻ' (കൊഹെലെത്ത്) സ്വയം പരിചയപ്പെടുത്തുന്നത് യെരുശലേമിലെ രാജാവും ദാവീദിന്റെ പുത്രനും ആയാണ്.  ഈ കൃതിയുടെ കർത്താവ് ദാവീദുരാജാവിന്റെ പുത്രനും ഇസ്രായേലിലെ മൂന്നാമത്തെ രാജാവുമായിരുന്ന സോളമനാണെന്ന പാരമ്പര്യത്തിന്റെ പിറവിക്ക് ഇതു കാരണമായി. ബൈബിളിന്റെ സുറിയാനി പരിഭാഷയായ പ്ശീത്താ, അരമായ മൊഴിയിലുള്ള യഹൂദഭാഷ്യമായ താർഗും, യഹൂദരുടെ താൽമൂദ് എന്നിവ പിന്തുടർന്ന ഈ പാരമ്പര്യം താരതമ്യേന അടുത്തകാലം വരെ ചോദ്യം ചെയ്യപ്പെട്ടിരുന്നില്ല.  എന്നാൽ സോളമന് അര സഹസ്രാബ്ദത്തിനു ശേഷം, ക്രി.മു. മൂന്നാം ശതകത്തിനടുത്ത് എഴുതപ്പെട്ടതാണിത് എന്നാണ് ഇപ്പോഴത്തെ പണ്ഡിതമതം.

## അവലംബം


വർഗ്ഗം:എബ്രായ ബൈബിൾ
ചിങ്ങോലി ഗ്രാമപഞ്ചായത്ത്

ആലപ്പുഴ ജില്ലയിലെ കാർത്തികപള്ളി താലൂക്കിലെ (മുമ്പ് ഹരിപ്പാട് )  ഇപ്പോൾ നിലവിൽ മുതുകുളം ബ്ലോക്ക് പരിധിയിൽ വരുന്ന ഒരു പഞ്ചായത്താണ് 7.24 ച:കി.മീ വിസ്തൃതിയുള്ള **ചിങ്ങോലി ഗ്രാമപഞ്ചായത്ത്**.  14 വാർഡുകളുള്ള ഈ പഞ്ചായത്ത് 1962 ലാണ്  രൂപീകൃതമായത്.

## അതിരുകൾ
*കിഴക്ക് - നാഷണൽ  ഹൈവേ 66 (പഴയ നമ്പർ NH 47)
*പടിഞ്ഞാറ് - ആറാട്ടുപുഴ പഞ്ചായത്ത്
*വടക്ക് - കാർത്തികപ്പള്ളി പഞ്ചായത്തും ഹരിപ്പാട് മുനിസിപ്പാലിറ്റിയും 
( വടക്ക് അതിർത്തിയുടെ പകുതിക്ക് കിഴക്ക് ഭാഗം ഹരിപ്പാട് മുനിസിപ്പാലിറ്റിയും , വടക്ക്  അതിർത്തിയുടെ പകുതിക്ക് പടിഞ്ഞാറ് ഭാഗം കാർത്തികപ്പള്ളി ഗ്രാമപഞ്ചായത്തും ആണ് )
*തെക്ക്‌ - ചേപ്പാട് പുത്തൻ പറമ്പ് റോഡ്
( തെക്കേ അതിർത്തിയുടെ പടിഞ്ഞാറ് ഭാഗം മുതുകുളം ഗ്രാമപഞ്ചായത്തും കിഴക്കുഭാഗം ചേപ്പാട് ഗ്രാമപഞ്ചായത്തും ആണ് )

## വാർഡുകൾ
#സെന്റ്.തോമസ്‌ ഹൈസ്കൂൾ
#കുന്നേൽപ്പീടിക 	 
#മാമ്പറ 	 
#നങ്ങ്യാർകുളങ്ങര 	 
#മൂഴിക്കുളം
#കാഞ്ഞൂർകോട്ടയ്ക്കകം 	 
#ചിങ്ങോലി ടൗൺ
#വായനശാല 	 
#എൻ ടി പി സി 	 
#വെമ്പുഴ 	 
#ചൂരവിള 	 
#പഞ്ചായത്ത്‌ ഓഫീസ്‌
#ചിങ്ങോലി പടിഞ്ഞാറ്

## സ്ഥിതിവിവരക്കണക്കുകൾ

## അവലംബം
*http://www.trend.kerala.gov.in  
*http://lsgkerala.in/chingolipanchayat 
*Census data 2001

വിഭാഗം: ആലപ്പുഴ ജില്ലയിലെ ഗ്രാമപഞ്ചായത്തുകൾ
ഗുടാവ് ടമ്മൻ

**ടമ്മൻ, ഗുടാവ്** പ്രമുഖനായ ഒരു റഷ്യൻ ഭൗതിക രസതന്ത്രജ്ഞൻ ആയിരുന്നു. ഭൗതിക രസതന്ത്രശാഖയുടെ ഉപജ്ഞാതാക്കളിൽ ഒരാളായ ഇദ്ദേഹം മെറ്റലർജി, മെറ്റലോഗ്രാഫി എന്നീ വിഷയങ്ങൾക്ക് അടിത്തറ പാകിയവരിൽ പ്രമുഖനാണ്. ഖരാവസ്ഥയിൽ നടക്കുന്ന രാസമാറ്റങ്ങളെക്കുറിച്ചുള്ള പഠനങ്ങൾ ആദ്യമായി നടത്തിയ വ്യക്തിയാണിദ്ദേഹം.

## ചരിത്രം

മുൻ റഷ്യയിലെ യാംബർഗിൽ (ഇപ്പോഴത്തെ കിങ്ങിസെപ്പ്) 1861 മേയിൽ ജനിച്ചു. 1879-ൽ ഡോർപാറ്റ് സർവകലാശാലയിൽ ചേർന്നു രസതന്ത്രം ഐഛികമായി പഠിച്ചു. ബിരുദം നേടുന്നതിനുമുമ്പു തന്നെ പ്രമുഖ ഭൗതിക രസതന്ത്രജ്ഞനായ വിൽഹെം ഓസ്റ്റ്വാൾഡിനെ തോൽപിച്ച് കാൾ ഷ്മിത്തിന്റെ അധ്യാപക സഹായിയായി ജോലി നേടിയെടുത്തു. ആ കാലഘട്ടത്തിൽ ഡോർപാറ്റിൽ വൈദ്യശാസ്ത്ര-കാർഷികമേഖലകളിലാണ് പ്രധാനമായും പഠനങ്ങൾ നടന്നിരുന്നത്. സസ്യങ്ങളിലെ എൻസൈം പ്രതിപ്രവർത്തനങ്ങൾ, കിണ്വനപ്രക്രിയകൾ, കോശസ്തരങ്ങൾ, പരാസരണമർദം എന്നിവയിൽ ടമ്മൻ പഠനം നടത്തി.

## ഗവേഷണം

1883-ൽ രസതന്ത്രത്തിന്റെയും ഭൗതികശാസ്ത്രത്തിന്റെയും സീമയുമായിണങ്ങുന്ന ചില വിഷയങ്ങളെക്കുറിച്ചുള്ള പഠനങ്ങൾ ഇദ്ദേഹം ആരംഭിച്ചു. ബാഷ്പമർദത്തിന്റെ അവനമനത്തിൽ (lower vapour pressure) നിന്ന് തന്മാത്രാഭാരം കണ്ടുപിടിക്കുന്നതിൽ ഇദ്ദേഹം വിജയിച്ചു. 1887-ൽ മെറ്റാഫോസ്ഫേറ്റുകളുടെ മെറ്റാമെറിസത്തെക്കുറിച്ച് മറ്റൊരു പ്രബന്ധവും ഇദ്ദേഹം സമർപ്പിച്ചു. ഇതേവർഷം തന്നെ സർവകലാശാല അധ്യാപകൻ ആകാനുള്ള യോഗ്യതയും ഇദ്ദേഹം നേടി. 1889-ൽ ഹെൽമോൾട്സ് ഇൻസ്റ്റിറ്റ്യൂട്ടിലും ലീപ്സിഗിലും (Leipzing) പ്രവർത്തിച്ചു. അവിടെ ഓസ്റ്റ് വാൾഡ്, അരീഹ്നീയസ്, നേൺസ്റ്റ് എന്നിവരോടൊപ്പമാണ് ഇദ്ദേഹം കർമനിരതനായത്. 1889-90-ൽ നേൺസ്റ്റിനോടൊപ്പം ലായനികളിൽ നിന്ന് ലോഹങ്ങൾ ആദേശം ചെയ്യുന്ന ഹൈഡ്രജൻ വാതകമർദം കണക്കാക്കാനുള്ള ഗവേഷണങ്ങൾ നടത്തി. 1903-ൽ ഗോട്ടിങ്ങെനിൽ പുതിയതായി സ്ഥാപിച്ച അകാർബണിക രസതന്ത്ര ഇൻസ്റ്റിറ്റ്യൂട്ടിന്റെ ആദ്യത്തെ തലവനായി ഇദ്ദേഹം നിയമിക്കപ്പെട്ടു. ഇക്കാലത്ത് നേർത്തലായനികൾ, പ്രാവസ്ഥാസന്തുലിതാവസ്ഥകൾ (phase equilibria), അലോയികൾ, ലോഹങ്ങളുടെ ക്രിസ്റ്റൽഘടന, ലോഹങ്ങളുടെ ഭൗതികവും രാസികവും ആയ ഗുണങ്ങൾ, വൈദ്യുതചാലകത എന്നിവയിൽ ടമ്മൻ ഏറെ ഗവേഷണങ്ങൾ നടത്തി. പിൽക്കാലത്ത് ലോഹഭൗതികം (Metal physics) എന്ന ഒരു പുതിയ ശാസ്ത്രശാഖ രൂപം കൊള്ളുന്നതിന് ഈ പഠനങ്ങൾ സഹായകമായിത്തീർന്നു.

ടമ്മൻ നടത്തിയ പഠനങ്ങളിൽ മിക്കതും സാങ്കേതികരീതിയിൽ പ്രയോഗക്ഷമമായിത്തീർന്നിരുന്നെങ്കിലും ശുദ്ധശാസ്ത്രത്തിന്റെ വികസനത്തിലായിരുന്നു ടമ്മന്റെ വ്യക്തിപരമായ ആഭിമുഖ്യവും ത്വരയും. പ്രകൃതിനിയമങ്ങൾ കണ്ടെത്തുക എന്നത് ഇദ്ദേഹത്തെ ഹഠാദാകർഷിച്ച കാര്യമായിരുന്നു. എങ്കിലും ഇദ്ദേഹത്തിന്റെ സിദ്ധാന്തങ്ങൾക്ക് സമകാലികശാസ്ത്രജ്ഞരുടെ ശ്രദ്ധയോ അംഗീകാരമോ നേടുവാനായില്ല. തന്മൂലം, ടമ്മൻ ശാസ്ത്രലോകത്തിന്റെ മുമ്പിൽ അവതരിപ്പിച്ച പല ഗവേഷണ പ്രശ്നങ്ങളും ഇന്നും ഉത്തരം കാണാതെ അവശേഷിക്കുന്നു.

രസതന്ത്രമായിരുന്നു മുഖ്യപ്രവർത്തനരംഗമെങ്കിലും റഷ്യൻ ചരിത്രത്തിലും ഗെയ്ഥേയുടെ കൃതികളിലും ഇദ്ദേഹത്തിന് അഗാധമായ പാണ്ഡിത്യമുണ്ടായിരുന്നു. 1938 ഡി. 17-ന് ഗോട്ടിൻങ്ങെനിൽ ഇദ്ദേഹം നിര്യാതനായി.

## പുറംകണ്ണികൾ

* Gustav Tammann
* Professor Gustav Tammann
ടർണർ ജോൺ നേപ്പിയർ

കാനഡയിലെ മുൻ പ്രധാനമന്ത്രിയായിരുന്നു **ടർണർ ജോൺ നേപ്പിയർ**.  1929 ജൂൺ 7-ന് ഇംഗ്ലണ്ടിലെ റിച്ച്മണ്ടിൽ ജനിച്ചു. ഇദ്ദേഹത്തിന്റെ കുടുംബം 1932-ൽ കാനഡയിലേക്കു കുടിയേറിപ്പാർത്തതോടുകൂടിയാണ് ടർണർക്ക് കാനഡയിലെ രാഷ്ട്രീയ നേതാവാകുവാൻ അവസരം ലഭിച്ചത്. ഒട്ടാവായിലായിരുന്നു സ്കൂൾ വിദ്യാഭ്യാസം. ബ്രിട്ടിഷ് കൊളംബിയ സർവകലാശാലയിൽനിന്ന് 1949-ൽ ബിരുദമെടുത്തു. പിന്നീട് ഓക്സ്ഫോഡ്, പാരിസ് സർവകലാശാലകളിലും പഠനം നടത്തി. അതിനുശേഷം മോൺട്രിയലിൽ നിന്നു നിയമബിരുദം സമ്പാദിക്കുകയും 1954-ൽ ക്യൂബക്കിൽ അഭിഭാഷകവൃത്തിയിൽ പ്രവേശിക്കുകയും ചെയ്തു. ക്രമേണ രാഷ്ട്രീയ പ്രസ്ഥാനങ്ങളുമായി ബന്ധപ്പെട്ടു.

ലിബറൽ പാർട്ടിയുടെ പ്രവർത്തകനായി മാറി. നിസ്തന്ദ്രമായ പ്രവർത്തനം, 1962-ൽ നടന്ന തെരഞ്ഞെടുപ്പിൽ വിജയിച്ച് കാനഡയിലെ കോമൺസ് സഭയിലംഗമാകുവാൻ വഴിതെളിച്ചു. 1968 ജൂലൈയിൽ വകുപ്പില്ലാ മന്ത്രിയായും പിന്നീട് നിയമകാര്യമന്ത്രിയായും നിയമിതനായി. 1972-ൽ ധനകാര്യമന്ത്രിയാകുവാൻ സാധിച്ചുവെങ്കിലും ടർണർ 75-ൽ സ്ഥാനമൊഴിഞ്ഞ് അഭിഭാഷ വൃത്തിയിലേക്കു മടങ്ങുകയാണുണ്ടായത്. പിന്നീട്, ഒരിടവേളയ്ക്കുശേഷം, 1984-ൽ വീണ്ടും രാഷ്ട്രീയരംഗത്തു സജീവമായി പ്രവർത്തിച്ചു തുടങ്ങി. കാനഡയിലെ പ്രധാനമന്ത്രിയായിരുന്ന പിയറി ട്രൂഡോ തൽസ്ഥാനത്തുനിന്നും വിരമിക്കുവാൻ താത്പര്യം പ്രകടിപ്പിച്ചതോടെ പാർട്ടിനേതാവായി തെരഞ്ഞെടുക്കപ്പെട്ട ടർണർ 1984 ജൂൺ 30-ന് പ്രധാനമന്ത്രിയായി അധികാരമേറ്റു. അടുത്ത സെപ്റ്റബറിൽ നടന്ന തെരഞ്ഞെടുപ്പിൽ ലിബറൽ പാർട്ടിക്ക് ഭൂരിപക്ഷം ലഭിക്കാതിരുന്നതുമൂലം ടർണർക്ക് പ്രധാനമന്ത്രിപദം നഷ്ടമായി. 1988 നവമ്പറിലെ തെരഞ്ഞെടുപ്പിലും ലിബറൽ പാർട്ടിക്ക് പരാജയം സംഭവിച്ചു. പ്രതികൂല രാഷ്ട്രീയ സാഹചര്യം ശക്തമായപ്പോൾ, 1990 ഫെബ്രുവരിയിൽ ഇദ്ദേഹം ലിബറൽ പാർട്ടിയുടെ നേതൃസ്ഥാനവും പാർലമെന്റിലെ പ്രതിപക്ഷനേതാവെന്ന പദവിയും ഉപേക്ഷിച്ചു. ജൂണിൽ പാർലമെന്റിൽനിന്നും രാഷ്ട്രീയ മത്സരങ്ങളിൽനിന്നും പൂർണമായും വിരമിച്ചതിനുശേഷം തന്റെ സ്വന്തം തട്ടകമായ അഭിഭാഷകവൃത്തിയിലേക്കു മടങ്ങി.

## പുറംകണ്ണികൾ

* John Napier Turner
* John Napier Turner
* Turner, John Napier 
* John Napier Turner

വർഗ്ഗം:1929-ൽ ജനിച്ചവർ
ജോൺ ഡ്രൈഡൻ

പ്രശസ്തനായ  ആംഗലേയ കവിയും സാഹിത്യ നിരൂപകനും പരിഭാഷകനും നാടകരചയിതാവും ആണ് ജോൺ ഡ്രൈഡൻ(9 ഓഗസ്റ്റ് 1631 - 1 മേയ് 1700). ആംഗലേയ സാഹിത്യത്തിന്റെ റെസ്റ്റോറേഷൻ കാലഘട്ടത്തിലെ ഏറ്റവും പ്രമുഖനായ സാഹിത്യകാരനായിരുന്നതിനാൽ ഈ കാലഘട്ടത്തെ ഡ്രൈഡന്റെ കാലഘട്ടം എന്നും പറയാറുണ്ട്. വാൾട്ടർ സ്കോട്ട് ഇദ്ദേഹത്തെ 'വൈഭവവാനായ ജോൺ' എന്ന് വിശേഷിപ്പിച്ചിരുന്നു. എസ്സേ ഓഫ് ഡ്രമാറ്റിക് പോയസി (1668 ) എന്ന സാഹിത്യത്തെക്കുറിച്ച് ചർച്ച ചെയ്യുന്ന സംവാദരൂപത്തിലുള്ള കൃതിയൽ അദ്ദഹം ഇംഗ്ലീഷ് നാടകത്തിന്റെ മേന്മ എടുത്തു കാട്ടുന്നു.
ലഘുചിത്രം|File:John Dryden by Sir Godfrey Kneller, Bt.jpg
## ജീവിതം
### ആദ്യകാലം
നോർത്താമ്പ്റ്റൻഷൈറിലെ ആൾവിൻകിൾ എന്ന ഗ്രാമത്തിലെ ഒരു പുരോഹിതഭവനത്തിലാണ് ജനിച്ചത്. അദ്ദേഹത്തിന്റെ മാതാവിന്റെ അച്ഛൻ ആ ഗ്രാമത്തിലെ ഒരു വൈദികനായിരുന്നു.

വർഗ്ഗം:ഇംഗ്ലീഷ് കവികൾ
വർഗ്ഗം:ഇംഗ്ലീഷ് നാടകകൃത്തുക്കൾ
കെ.പി.എ.സി.

കെ പി എ സി ( kerala Peoples Art’s Club)കേരളത്തിലെ ഒരു പ്രഫഷണൽ നാടക സംഘമാണ്. ഇടതുപക്ഷ രാഷ്ട്രീയ പ്രസ്ഥാനവുമായി അനുഭാവമുള്ള ചില വ്യക്തികൾ ചേർന്ന് 1950 കളിലാണ് ഈ നാടകസംഘം രൂപീകരിച്ചത്.  കമ്മ്യൂണിസ്റ്റ് ചിന്തകളെ ജനങ്ങളിലെത്തിക്കുന്നതിൽ ഈ സംഘം വളരെയധികം പങ്കുവഹിച്ചു.

1951 ൽ  അവരുടെ ആദ്യ നാടകമായ *എന്റെ മകനാണ് ശരി* അവതരിപ്പിച്ചു. ആ നാടകത്തിലെ ഗാനരചന നിർവ്വഹിച്ചത് പുനലൂർ ബാലനായിരുന്നു. രണ്ടാമത്തെ നാടകമായ *[[നിങ്ങളെന്നെ കമ്മ്യൂണിസ്റ്റാക്കി]]* 1952 ൽ പുറത്തിറങ്ങി. മലയാള നാടക ചരിത്രത്തിലെ ഒരു നാഴികക്കല്ലായിരുന്നു അത്. പ്രശസ്ത നാടകകൃത്ത് തോപ്പിൽ ഭാസിയാണ് ആ നാടകത്തിന്റെ രചയിതാവ്. അദ്ദേഹം ഒളിവിലായിരുന്ന കാലത്താണ് ഈ നാടകം രചിക്കുന്നത്. ഈ നാടകത്തിന് ലഭിച്ച ജനസമ്മിതി കെ.പി.എ.സി.യെ കേരളത്തിലെ പ്രധാന നാടകസംഘമാക്കി മാറ്റി.

കെ.പി.എ.സി.യുടെ നാടകങ്ങൾ, കഥാപ്രസംഗങ്ങൾ മുതലായവ കേരളത്തിൽ കമ്മ്യൂണിസ്റ്റ് പാർട്ടിയുടെ വളർച്ചയിൽ മുഖ്യപങ്ക് വഹിച്ചു.

## നാടകങ്ങൾ

## അവലംബം

## പുറമെ നിന്നുള്ള കണ്ണികൾ

*
*The Hindu article 
*Thyagaraja School of Music 

വർഗ്ഗം:കേരളത്തിലെ നാടകസംഘങ്ങൾ
ഇന്ത്യൻ ഓവർസീസ് ബാങ്ക്

ഭാരതത്തിലെ ഒരു പൊതുമേഖലാ ബാങ്കാണ് **ഇന്ത്യൻ ഓവർസീസ് ബാങ്ക് (ഐ.ഓ.ബി)**(ബി.എസ്.ഇ :532388, എൻ.എസ്.ഇ:IOB ) ഭാരതത്തിൽ 2018 ശാഖകളും വിദേശത്ത് 6 ശാഖകളും ഉണ്ട്.ബാങ്കിനുള്ളിൽ പ്രവർത്തിക്കുന്ന ഐ.എസ്.ഓ അംഗീകൃത ഐ. ടി വിഭാഗം എല്ലാ ശാഖകളിലും ഉപയോക്താക്കൾക്ക് ഓൺലൈൻ ബാങ്കിങ് സൗകര്യം ലഭ്യമാക്കുന്നതിനുള്ള സോഫ്റ്റ്‌വേർ  വികസിപ്പിച്ചെടുത്തിട്ടുണ്ട്.

## നാൾവഴികൾ
*1937: ശ്രീ ചിദംബരം ചെട്ടിയാർ വിദേശബാങ്കിങും വിദേശവിനിമയ പ്രവർത്തനങ്ങളും പ്രോത്സാഹിപ്പിക്കുക എന്ന ഉദ്ദേശ്യത്തോടെ ഐ.ഓ.ബി സ്ഥാപിച്ചു.3 ശാഖകളാണ് ഒരേ സമയം പ്രവർത്തനമാരംഭിച്ചത്.
*1960:5 ബാങ്കുകൾ ഐ.ഓ.ബിയിൽ ലയിച്ചു.
*1969:മറ്റു 13 ബാങ്കുകൾക്കൊപ്പം ഐ.ഓ.ബി ദേശസാൽക്കരിക്കപ്പെട്ടു.ഇതിനു മുൻപ് ആകെ 80 ശാഖകളുള്ളതിൽ 20ഓളം വിദേശരാജ്യങ്ങളിൽ പ്രവർത്തിച്ചിരുന്നു. ദേശസാൽക്കരണത്തിനു ശേഷം ഭാരതത്തിനുള്ളിൽ കൂടുതൽ പ്രവർത്തനങ്ങൾ തുടങ്ങി.
*1988-89:ബാങ്ക് ഓഫ് തമിഴ് നാടിനെ ഏറ്റെടുത്തു
*2000: ഐ.ഓ.ബി *ഇനീഷ്യൽ പബ്ലിക് ഓഫറിങ്* എന്ന ആശയം പ്രാവർത്തികമാക്കി. ഇതുവഴി സർക്കരിന്റെ ഓഹരി 75% ആയി കുറഞ്ഞു. 
## വിദേശരാജ്യങ്ങളിൽ
*ബാങ്കിന്റെ പ്രാരംഭപ്രവർത്തനങ്ങൾ തന്നെ റങ്കൂണ്‍,പെനങ്,സിംഗപൂർ എന്നീ വിദേശരാജ്യങ്ങളെ അടിസ്ഥാനമാക്കിയായിരുന്നു. 
*1941: മലേഷ്യയിൽ ശാഖ തുറന്നു എങ്കിലും യുദ്ധത്തെ തുടർന്ന് പ്രവർത്തനം അവസാനിപ്പിച്ചു.
*1946: സിലോണിൽ പ്രവർത്തനമാരംഭിച്ചു.
*1947:ബാങ്കോക്കിൽ പ്രവർത്തനമാരഭിച്ചു.
*1977: സോളിൽ പ്രവർത്തനമാരംഭിച്ചു. 
## അവലംബം
IOB 

വർഗ്ഗം:ഇന്ത്യയിലെ പൊതുമേഖലാ ബാങ്കുകൾ
വർഗ്ഗം:ബോംബെ സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്ത കമ്പനികൾ
വർഗ്ഗം:നാഷണൽ സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്ത കമ്പനികൾ
പ്രശ്നോത്തരി

**പ്രശ്നോത്തരി** എന്നത് ഒരു കലാവിനോദം ആണ്. ബുദ്ധി, ബോധം, ഓർമ്മശക്ത്തി എന്നിവ ഒരുമിച്ച് പ്രവർത്തിക്കണം ഈ  കളിയിൽ.ആംഗലേയത്തിൽ ഇതിനെ QUIZ എന്ന് വിളിക്കുന്നു. എല്ലാ മേഖലകളിലും നല്ല പരിജ്ഞാനം ഉണ്ടായിരിക്കേണ്ട ഒരു വിനോദമാണിത്. എല്ലാ സ്കൂളുകളിലും, കലാലയങ്ങളിലും, ക്ലബ്ബുകളിലും സർവ്വസാധാരണമായി കണ്ടു വരുന്ന ഒരു വിനോദമാണിത്. പത്രം, ടെലിവിഷൻ, റേഡിയോ എന്നീ മാദ്ധ്യമങ്ങളിലും പതിവായി പ്രശ്നോത്തരികൾ പ്രസിദ്ധീകരിക്കാറുണ്ടു്.

## പ്രശ്നോത്തരി ഉദാഹരണം
പല രൂപങ്ങളിലും പ്രശ്നോത്തരികൾ നടത്തപ്പെടുമെങ്കിലും സാധാരണ ഗതിയിൽ വളരെ ഹ്രസ്വവും കൃത്യവുമായ ഉത്തരങ്ങളും അവ ലഭിക്കാവുന്ന തരം ചോദ്യങ്ങളുമാണു് പ്രശ്നോത്തരികളുടെ പ്രത്യേകത. 

### ചോദ്യങ്ങൾ
#QUIZ എന്ന പദം ആദ്യമായി ഉപയോഗിച്ചതാരാണ്?
#ഡോൺ ബ്രാഡ്മാനെ അവസാന ടെസ്റ്റിൽ പൂജ്യം റൺസിനു പുറത്താക്കിയ ബൗളർ ആർ?
#ഡൈനാമൈറ്റിനു patent ലഭിച്ച പ്രശസ്ത വ്യക്തി?
#ഒരു പക്ഷിയുടെ പേരിൽ അറിയപ്പെടുന്ന രാജ്യം?

### ഉത്തരങ്ങൾ
#ജെയിംസ് ഡാലി
#എറിക് ഹൂളിസ്
#ആൽഫ്രെഡ് നോബൽ
#ടർക്കി

## കേരളം പ്രശ്നോത്തരി
കേരളത്തേയും മലയാളത്തിനേയും സംബന്ധിച്ച ചോദ്യോത്തരങ്ങളും ചർച്ചകളും ഉൾപ്പെടുത്തി വിജ്ഞാനവും വിനോദവും സമരസിപ്പിച്ചുകൊണ്ടു് മലയാളം വിക്കിപീഡിയയിലെ ഉപയോക്താക്കൾ സംഘടിപ്പിക്കുന്ന ഒരു ഓൺ‌ലൈൻ മത്സരമാണു്  കേരളം പ്രശ്നോത്തരി (Kerala Quiz).  മലയാളം വിക്കിസംരംഭങ്ങളിൽ ഉപയോക്താവായി  പേരു ചേർത്തിട്ടുള്ള ആർക്കും ഈ പരിപാടിയിൽ പങ്കെടുക്കാവുന്നതാണു്.

വർഗ്ഗം:വിനോദങ്ങൾ
മുളന്തുരുത്തി

കൊച്ചി നഗരത്തിന്റെ ഒരു തെക്കുകിഴക്കൻ പ്രാന്തപ്രദേശമാണ് **മുളന്തുരുത്തി**. ചരിത്രപ്രാധാന്യമുള്ള മാർത്തോമാ പള്ളി ഇവിടെയാണ് സ്ഥിതി ചെയ്യുന്നത്. മുളന്തുരുത്തിയ്ക്കു സമീപമാണ് ചോറ്റാനിക്കര ക്ഷേത്രവും സ്ഥിതി ചെയ്യുന്നത്.
ലഘുചിത്രം|സെന്റ് തോമസ് യാക്കോബായ സിറിയൻ ചർച്ച്, മുളന്തുരുത്തി, മുളന്തുത്തിയിലെ ഏറ്റവും വലിയ ഇടവകയാണിത്.

## സ്ഥലം
കൊച്ചി നഗര ഹൃദയത്തിൽ നിന്ന് ഏകദേശം 15 കിലോമീറ്റർ തെക്കുകിഴക്കായും തൃപ്പൂണിത്തുറയിൽ നിന്ന് ഏകദേശം 8 കിലോമീറ്റർ കിഴക്കായും ഇത് സ്ഥിതിചെയ്യുന്നു. കാഞ്ഞിരമറ്റം (5 കിലോമീറ്റർ), പിറവം (13 കിലോമീറ്റർ) തൃപ്പൂണിത്തുറ, എറണാകുളം എന്നിവിടങ്ങളിൽ നിന്ന് റോഡ് മാർഗ്ഗം മുളന്തുരുത്തിയിലേക്ക് എത്തിച്ചേരാം. വേമ്പനാട് തടാകത്തിന്റെ ഭാഗമായ കൊച്ചി കായലിന്റെ തീരത്താണ് ഇത് സ്ഥിതി ചെയ്യുന്നത്. മൂവാറ്റുപുഴയാറിന്റെ  ഒരു ചെറിയ ശാഖ മുളന്തുരുത്തിയിലൂടെയാണ് കടന്നുപോകുന്നത്.

മുളന്തുരുത്തി റെയിൽവേ സ്റ്റേഷനാണ് ഈ പ്രദേശത്തിന് ഏറ്റവും അടുത്തുള്ള പ്രാദേശിക റെയിൽവേ നിലയം. കൊച്ചി അന്താരാഷ്ട്ര വിമാനത്താവളം ഏറ്റവും അടുത്തുള്ള വിമാനത്താവളമാണ്.

## ജനസംഖ്യാശാസ്ത്രം
2011 ലെ ഇന്ത്യൻ സെൻസസ് പ്രകാരം മുളന്തുരുത്തിയിലെ ജനസംഖ്യ 12709 പുരുഷന്മാരും 13,143 സ്ത്രീകളും ഉൾപ്പെടെ 2,852 ആയിരുന്നു.

## അവലംബം

## ബാഹ്യ ലിങ്കുകൾ

* മുളന്തുരുത്തിയുടെ ഉപഗ്രഹ ഭൂപടം

വർഗ്ഗം:എറണാകുളം ജില്ലയിലെ ഗ്രാമങ്ങൾ
വർഗ്ഗം:Coordinates on Wikidata
ഫീ ഗാബതിശ്ശ്വയാത്വീൻ

പ്രമുഖ അറബി സാഹിത്യകാരൻ കാമിൽ കീലാനിയുടെ (1897 – 1959) പ്രശസ്തമായ ഒരു ബാലസാഹിത്യ കൃതിയാണു് **ഫീ ഗാബതിശ്ശ്വയാത്വീൻ**. ചെകുത്താൻ കാട് എന്നാണു് ഈ വാക്കിന്റെ അർത്ഥം. ഭാരതീയ ഇതിഹാസങ്ങളിൽ പ്രാധാന്യമർഹിക്കുന്ന രാമായണ കഥ കുട്ടികൾക്ക് ഉൾക്കൊള്ളാൻ പാകത്തിൽ, ലളിത ഭാഷയിൽ അറബിയിലവതരിപ്പിക്കുകയാണു് കീലാനി ഈ ഗ്രന്ഥത്തിൽ. 

## മൂല കൃതിയിൽ നിന്നുള്ള മാറ്റങ്ങൾ

ഇരുനൂറോളം ബാലസാഹിത്യങ്ങളുടെ രചയിതാവും പരിഭാഷകനുമായ കീലാനി, തന്റെ ഓരോ കൃതിയും കുട്ടികൾക്ക് പ്രയോജനപ്രദവും, ജീവിത മാർഗ്ഗത്തിലെ പ്രതിസന്ധികളെയും പ്രതിബന്ധങ്ങളെയും തരണം ചെയ്തു മുന്നോട്ട് നീങ്ങാനുള്ള പ്രചോദനവുമാകണമെന്ന നിർബന്ധക്കാരനാണു്. അതിനാൽ തന്നെ, രാമായണ കഥയെയും ആ രൂപത്തിലാണദ്ദേഹം അവതരിപ്പിക്കുന്നത്. മൂലകഥയിൽ നിന്നും ഈ കൃതി വളരെ വ്യത്യസ്തത പുലർത്തുന്നത് അത് കൊണ്ടാണു്. 

ചില ഉദാഹരണങ്ങൾ:
*രാവണനെ കൊന്ന് സീതയെ വീണ്ടെടുത്ത്, ദീർഘകാലം പ്രജാതല്പരനായൊരു ഭരണാധികാരിയായി രാമൻ രാജ്യം ഭരിക്കുന്നതോടെ ഇതിലെ കഥയവസാനിക്കുന്നു. ഗർഭിണിയായ സീതയെ കാട്ടിലെറിയുന്ന ഭാഗമൊന്നും ഇതിലില്ല. 
*സീതയെ കുറിച്ച രാമന്റെ സംശയം, കുത്തു വാക്ക്, സീതയുടെ അഗ്നിപ്രവേശം എന്നിവ ഈ കൃതിയിലില്ല. 
*ഈ രാമായണകഥ പ്രകാരം, സുഗ്രീവനാണ് കിസ്കിന്ദിയുടെ യഥാർത്ഥ രാജാവ്. പക്ഷെ, സഹോദരൻ ബാലി തന്നെ സ്ഥാനഭൃഷ്ടനാക്കാൻ ശ്രമം നടത്തിയപ്പോൾ മനോബലം നഷ്ടപ്പെട്ട അദ്ദേഹം സിംഹാസനം ഉപേക്ഷിക്കുകയായിരുന്നു. ഇവിടെ, ബാലിയെ കൊന്ന് രാജ്യം യഥാർത്ഥ ഭരണാധികാരിക്ക് ഏല്പിക്കുകയാൺ രാമൻ ചെയ്തത്. 
*ശൂർപണകയെന്ന കഥാപാത്രം തന്നെ ഈ കഥയിലില്ല. 
*മാരീചനെ കൊന്ന രാമൻ നിലവിളിക്കുന്നത് കേട്ട സീത അദ്ദേഹത്തെ രക്ഷപ്പെടുത്താനായി, ‘ നീ ഭീരുവാണോ?’ എന്നു ചോദിച്ചു ലക്ഷ്മണനെ പ്രകോപിപ്പിക്കുകയാൺ ചെയ്തത്. ഇത് സഹിക്കാനാകാതെ ലക്ഷ്മണൻ ഓടുകയായിരുന്നു. ലക്ഷ്മണൻ തന്റെ ശരീരം കൊതിക്കുന്നുണ്ടോ എന്ന സംശയമൊന്നും സീതയിലുണ്ടയിരുന്നില്ല. 

അങ്ങനെ, മാതൃകാ പുരുഷനായൊരു രാജാവിനെയാൺ രാമനിലൂടെ കീലാനി അവതരിപ്പിക്കുന്നത്.

## ഗവേഷകർ കണ്ടെത്തുന്നു
അരനൂറ്റാണ്ട് മുമ്പെഴുതപ്പെട്ട ഈ അറബിരാമായണം , രാമായണ ഗവേഷകരുടെ ശ്രദ്ധയിപ്പെടുന്നത് ഈയിടെ മാത്രമാണെന്നത് അത്ഭുതകരം തന്നെ. കാൽ നൂറ്റാണ്ടു മുമ്പ് തന്നെ, ഇതിന്റെ മലയാള പരിഭാഷയും പുരത്തുവന്നുവെന്നത് ശ്രദ്ധേയമാൺ. 

## അവലംബം
*
ഗൃഹോപകരണങ്ങൾ

ഒരു വീട് പ്ണിതു കഴിഞ്ഞാൽ പിന്നെ വീട്ടാവശ്യത്തിനുള്ള ഉപകരണങ്ങളെക്കുറിച്ചായിരിക്കും ചിന്ത. എത്ര മുറികളിൻടോ അവിടെയെല്ലാം വേണം ഒരോ സാധനങ്ങൾ. ഒരു വീട്ടിലേക്കാവശ്യമുള്ള ഉപകരണങ്ങൾ എന്തെല്ലാം എന്നു നമുക്കു നോക്കാം.

## സ്വീകരണ മുറി
# സോഫ, കസേരകൾ, സെന്റർ മേശ
# എ.സി.
# ഫാൻ
# ടി.വി.
# ഡി.വി.ഡി. പ്ലേയർ.
# ഹോം തിയറ്റർ.
# മ്യൂസിക് സിസ്റ്റം.
# ഷെൽഫ് ലൈറ്റ്സ്
# നിലത്ത് വിരിക്കാൻ ഒരു കാർപറ്റ് വേണമെങ്കിൽ ആവാം.
# ചുവർചിത്രങ്ങൾ
# ഡിജിറ്റൽ ഫോട്ടോ ഫ്രെയിം

## പാചകമുറി (അടുക്കള)
# ടഫൻഡ് ഗ്ലാസ് ഗാസ് സ്റ്റൗ
# നോൺ സ്റ്റിക്ക് പാത്രങ്ങൾ
# റൈസ് കുക്കർ
# മൈക്രോവേവ് ഓവൻ
# കെറ്റിൽ
# റെഫ്രിജറേറ്റർ
# ഡിഷ് വാഷർ
# എക്സ്ഹോസ്റ്റ് ഫാൻ
# ശേഖരണ പാത്രങ്ങൾ
# ബ്രെഡ് ടോസ്റ്റർ
# സാൻവിച്ച് മേക്കർ

## ഊണ് മുറി
# ഊണ് മേശ
# നിലത്ത് വിരിക്കാൻ ഒരു കാർപറ്റ് വേണമെങ്കിൽ ആവാം.
# എ.സി.
# ഫാൻ
# ഫ്രൂട്ട് ബൗൾ
# റെഫ്രിജറേറ്റർ

## കിടപ്പ് മുറി
# എ.സി.
# ഫാൻ
# കട്ടിൽ
# കിടക്ക
# തലയിണ
# അലമാര
# നിലത്ത് വിരിക്കാൻ ഒരു കാർപറ്റ് വേണമെങ്കിൽ ആവാം.
# സോഫ, കസേരകൾ, സെന്റർ മേശ
# ടി.വി.
# ഡി.വി.ഡി. പ്ലേയർ.
# ഹോം തിയറ്റർ.
# മ്യൂസിക് സിസ്റ്റം.
# ഷെൽഫ് ലൈറ്റ്സ്

## കുളി മുറി
# ബാത്ത് ടബ്
# ക്ലോസറ്റ്
# വാഷ് ബേസിൻ
# കണ്ണാടി
# ടവൽ ഹാൻഡ്
# കാർപറ്റ്

## യൂട്ടിലിറ്റി മുറി
# വാഷിങ്ങ് മഷീൻ



File:Vrba postelja.jpg|
File:Lundia-hylly.jpg|
File:Table set by tapiovaara.jpg|
File:VOLTAIRE Seat.jpg|
File:A_brown_sofa_(2005-03-03).jpg|
File:Hocker (fcm).jpg|
File:Salemer Münster Musikerzimmer Notenschrank.jpg|
File:Vedel childrens furniture gh.jpg|


വർഗ്ഗം:വീട്
നല്ലാരി കിരൺ കുമാർ റെഡ്ഡി

2010 മുതൽ 2014 വരെ അവിഭക്ത ആന്ധ്ര പ്രദേശിന്റെ അവസാനത്തെ  മുഖ്യമന്ത്രിയായിരുന്ന ഹൈദരാബാദിൽ നിന്നുള്ള മുതിർന്ന മുൻ കോൺഗ്രസ് നേതാവാണ് ** എൻ.കിരൺ കുമാർ റെഢി.(ജനനം : 13 സെപ്റ്റംബർ 1959) ** നാലു തവണ നിയമസഭാംഗം, 
നിയമസഭ സ്പീക്കർ, സംസ്ഥാന ആഭ്യന്തരവകുപ്പിന്റെ ചുമതലയുള്ള മുഖ്യമന്ത്രി എന്നീ നിലകളിലും പ്രവർത്തിച്ചിട്ടുണ്ട്.

## ജീവിതരേഖ
അവിഭക്ത ആന്ധ്ര പ്രദേശിലെ ഹൈദരാബാദ് സിറ്റിയിലെ അണ്ണാമയ ജില്ലയിൽ മുൻ കേന്ദ്രമന്ത്രിയും മുതിർന്ന 
കോൺഗ്രസ് നേതാവുമായിരുന്ന അമർനാഥ് റെഢിയുടെ മകനായി 1959 സെപ്റ്റംബർ 13ന് ജനനം.
ഹൈദരാബാദ് പബ്ലിക് സ്കൂൾ, 
സെൻറ് ജോസഫ് ജൂനിയർ കോളേജ്,
നിസാം കോളേജ് എന്നിവിടങ്ങളിൽ നിന്ന് പഠനം പൂർത്തിയാക്കിയ ശേഷം ഒസ്മാനിയ യൂണിവേഴ്സിററിയിൽ നിന്ന് നിയമ ബിരുദം നേടി.

## രാഷ്ട്രീയ ജീവിതം
വയൽപ്പാട് മണ്ഡലത്തിൽ നിന്നുള്ള നിയമസഭാംഗമായിരുന്ന മുതിർന്ന കോൺഗ്രസ് നേതാവ് അമർനാഥ് റെഢി
1989-ൽ അന്തരിച്ചതിനെ തുടർന്നാണ് കിരൺ രാഷ്ട്രീയത്തിലിറങ്ങിയത്.

1989-ൽ പിതാവിന്റെ മണ്ഡലമായിരുന്ന വയൽപ്പാടിൽ നിന്ന് ആദ്യമായി നിയമസഭാംഗമായ കിരൺ 1994-ൽ സിറ്റിംഗ് സീറ്റിൽ നിന്ന് വീണ്ടും നിയമസഭയിലേക്ക് മത്സരിച്ചെങ്കിലും പരാജയപ്പെട്ടു.

1999-ൽ പിലേരു മണ്ഡലത്തിൽ നിയമസഭാംഗമായ കിരൺ പിന്നീട് തുടർച്ചയായി രണ്ട് തവണ (2004, 2009)
കൂടി പിലേരുവിൽ നിന്ന് നിയമസഭയിലെത്തി.

2009 മുതൽ 2010 വരെ നിയമസഭ സ്പീക്കറായും 2010 മുതൽ 2014 വരെ
അവിഭക്ത ആന്ധ്ര പ്രദേശിന്റെ അവസാനത്തെ മുഖ്യമന്ത്രിയായും പ്രവർത്തിച്ചു.

1989 മുതൽ 2014 വരെ കോൺഗ്രസ് പാർട്ടി അംഗമായിരുന്ന കിരൺകുമാർ 2014-ൽ സംസ്ഥാന വിഭജനത്തോടെ കോൺഗ്രസ് വിട്ട് ജയ് സമക്യാന്ധ്ര പാർട്ടി രൂപീകരിച്ചെങ്കിലും 2018-ൽ വീണ്ടും കോൺഗ്രസ് പാർട്ടിയിൽ തിരിച്ചെത്തി.

2023 ഏപ്രിൽ 7 ന് കോൺഗ്രസിൽ നിന്ന് രാജിവെച്ച് ബി.ജെ.പിയിൽ ചേർന്നു..

## അവലംബങ്ങൾ

വർഗ്ഗം:ആന്ധ്രാപ്രദേശിലെ മുഖ്യമന്ത്രിമാർ
വർഗ്ഗം:ഇന്ത്യൻ നാഷണൽ കോൺഗ്രസ് മുഖ്യമന്ത്രിമാർ
വർഗ്ഗം:1960-ൽ ജനിച്ചവർ
പ്രേമ്ജി പാടുന്നു

ലഘുചിത്രം
സാമൂഹിക പ്രവർത്തകനും കവിയുമായ പ്രേംജിയുടെ കവിതാസമാഹാരം. കറന്റ്ബുക്സായിരുന്നു ഈ പുസ്തകത്തിന്റെ പ്രസാധകർ. ഒന്നാം പതിപ്പ്1968 ലും രണ്ടാം പതിപ്പ്1998 ലും മൂന്നാം പതിപ്പ് 2002 ലും പ്രസിദ്ധീകരിച്ചു. മൂന്നാം പതിപ്പിൽ വി.പി. വാസുദേവൻ എഴുതിയ മുഖവുരയുമുണ്ട്.
### അദ്ധ്യായങ്ങൾ
#പ്രേമ്ജി പാടുന്നു
#കളിത്തോഴി-   ഓത്തുപഠിക്കാൻ താമസിച്ച കാലത്തെ കാലത്തെ കളിക്കുട്ടുകാരിയേയും ആകാലത്തെയും കുറിച്ച ഓർമകൾ ഉൾക്കൊള്ളുന്ന കളിത്തോഴി, അന്നപൂർണേശ്വരി, മറക്കേണ്ടതു മറക്കണം എന്ന മൂന്നു പേരിലായി സ്രഗ്ധരാവൃത്തത്തിലുള്ള ശ്ലോകങ്ങൾ. . നല്ല ഭാഷ. ഒഴുക്കുള്ള അവതരണം ആകാലത്തെ നമ്പൂതിരിജീവിതത്തിന്റ കണ്ണാടി.
#മൗനഗാനം
#ഗൃഹദേവത
#അനുരണനങ്ങൾ
#മൗഢവ്യജല്പനങ്ങൾ-      അശ്ലീലം, ഭരണിക്കാവല്ല,ശവംതീനികൾ, കവിയും നിരൂപകനും,ഇത്രമാത്രം എന്നീ കവിതകൾ. അശ്ലീലം ഭരണിക്കാവല്ല എന്നിവ സംസ്കാരാഭാസത്തിനെതിരെയുള്ള ശരങ്ങളാൺ
#മുക്തകങ്ങൾ
## അവലംബം

വർഗ്ഗം:മലയാളകവിതകൾ
വർഗ്ഗം:കവിതാസമാഹാരങ്ങൾ
ഹായിൽ

വടക്കുപടിഞ്ഞാറൻ സൗദി അറേബ്യയിലെ നെയ്ദ്  നഗരത്തിലെ ഒരു മരുപ്പച്ചയാണ് **ഹായിൽ** ( **). ഷമ്മാർ മലനിരകളാൽ ചുറ്റപ്പെട്ട അൽ ഒദൈരൈ താഴ്വാരത്തിന്റെ പടിഞ്ഞാറ് ഭാഗത്താണ് ഹായിൽ പ്രവിശ്യയുടെ തലസ്ഥാനമായ ഈ നഗരം. ഇറാഖിൽനുന്നും സിറിയയിൽനിന്നും ഹജ്ജിനെത്തുന്നവർക്ക് മക്കയിലേക്കുള്ള പ്രധാന യാത്രാമാർഗ്ഗമാണ് ഹായിൽ. പ്രധാന നഗരങ്ങളെ ബന്ധിപ്പിക്കുന്ന എക്സ്പ്രസ്സ് വേ, ഭാവിയിൽ തുടങ്ങാനിരിക്കുന്ന റയിൽ വേ ഗതാഗതം എന്നിവ ഹായിലൂടെയാണ് കടന്നുപോകുന്ന്.

ഏകദേശം മുപ്പതോളം പൂന്തോട്ടങ്ങളാൽ,ഇരുപത്തഞ്ചഓളം പുൽതകിടുകളാൽ പട്ടണത്തിന്റെ ഭംഗി നിറഞ്ഞ നഗരം.

## പ്രധാന സ്ഥലങ്ങൾ
Rasuf, Ugdah, Janeiri and Ghar al Majma, khathah

## അവലംബം

വർഗ്ഗം:സൗദി അറേബ്യയിലെ നഗരങ്ങൾ
ഭാരതഖണ്ഡം

ഇന്നത്തെ ഭാരതമുൾക്കൊള്ളുന്ന് പാകിസ്താൻ, കാബൂൾ, പോലുള്ള് പ്രദേശങ്ങളുമുൾക്കൊള്ളൂന്ന ഭൂവിഭാഗത്തെ ഭാരതഖണ്ഡ്മെന്നറിഞ്ഞിരുന്നു. 56 പ്രദേശങ്ങളാൺ ഇതിന്റെ ഘടകങ്ങൾ.
#കാശ്മീർ
#നീപ്പാൾ
#കോസലം
#കാംബോജം
#പാഞ്ചാലം
#സിംഹളം
#അംഗം
#കലിംഗം(ഒറീസ)
#കാമരൂപം(ആസ്സാം)
#സംവീരം
#കുരു
#ഭോജം
#വിദേഹം
#ഹേഹയം
#വൽമീകം
#വംഗം
#പുന്നാഗം
#സൗരാഷ്ട്രം
#പർപ്പരം
#കുലന്ത
#ശൗരസേനം
#ദർഗന
#മാർത്താ
#സൈന്ധവം
#പുരുഷാരം
#പാന്തരം
#സലീവം
#കുടക്
#നിഷധം
#തുർക്ക
#ദുർഗ്ഗ്
#മർദ്ദ്
#പൗണ്ഢ്രം
#മഗധം
#ചേദി
#മഹാരാഷ്ട്രം
#ഗുർഡ്ര
#കർണാടകം
#ദ്രവിഡം
#കുക്കുടം
#ലാടം
#മാളവം
#മാഗരം
#ദശാർണം
#ഒഡിയ
#ബാക്കു
#യവൻ
#ഗുവാനി
#കൊങ്കണം
#കാശ്യപം
#ദുങുണ
#കഛം
#ചോള
#ചേര
#പാണ്ഡ്യ
#കേരള
### അവലംബം
തിരുവിതാംകൂറിന്റെ പ്രാചീനചരിത്രം- പി ശങ്കുണ്ണി മേനോൻ
പി. ശങ്കുണ്ണി മേനോൻ

തിരുവിതാംകൂർ ചരിത്രമെഴുതിയ ആൾ. ജനനം ഇന്നത്തെ തൃശ്ശൂർ ജില്ലയിൽ നാട്ടികയിൽ തൃപ്രയാർ ദേശത്ത് 1815-ൽ. മാതാപിതാക്കൾ - ബ്ലാഹയിൽ കുണ്ടുണ്ണീ നായർ, ഇച്ചിയമ്മ. സാമാന്യ വിദ്യാഭ്യാസാനന്തരം പതിനഞ്ചാം വയസ്സിൽ ആംഗലം പഠിക്കാൻ കൊച്ചിക്കുപോയി. പിന്നെ തലശ്ശേരിയിൽ. 1844-ൽ തിരുവിതാംകൂറിൽ കൊട്ടാരത്തിൽ ചെറിയ ഒരു ജോലിയിൽ പ്രവേശിച്ചു.

1879-ൽ ഉദ്യോഗമൊഴിഞ്ഞു. പേഷ്കാരുദ്യോഗകാലത്ത് (110 മാസം) ഒരുദിവസം പോലും ലീവെടുത്തിട്ടില്ല. 1845-ൽ ഇടപ്പള്ളീ കൃഷ്ണത്തുവീട്ടിൽ പാർവ്വതിയമ്മയെ വിവാഹം ചെയ്തു. തിരുവിതാംകൂർ ജഡ്ജിയെന്ന പേരിൽ പ്രശസ്തനായ കെ പി ശങ്കര മേനോനും ചരിത്രകാരനായ കെ പി പദ്മനാഭ മേനോനും മക്കളാണ്.
1880-ൽ പുത്തൻ വേനിക്കരയിൽ വച്ച് നിര്യാതനായി.

വർഗ്ഗം:കേരളത്തിലെ ചരിത്രകാരന്മാർ
സുന്ദരകില്ലാഡി

മുരളീകൃഷ്ണന്റെ സംവിധാനത്തിൽ ദിലീപ്, അശോകൻ, നെടുമുടി വേണു, ശാലിനി എന്നിവർ പ്രധാനവേഷങ്ങളിൽ അഭിനയിച്ച് 1998-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***സുന്ദരകില്ലാഡി***. അമ്മു ഇന്റർനാഷണലിന്റെ ബാനറിൽ ഫാസിൽ നിർമ്മിച്ച ഈ ചിത്രം വിതരണം ചെയ്തത് സ്വർഗ്ഗചിത്ര ആണ്. കഥ, തിരക്കഥ, സംഭാഷണം എന്നിവ നിർവ്വഹിച്ചത് ഫാസിൽ ആണ്.

## കഥാസാരം
പുറം ലോകവുമായി കാര്യമായി ബന്ധമില്ലാത്ത ഒരു ഗ്രാമത്തിലേക്ക് കിണർ നിർമ്മിക്കാൻ എത്തുന്ന നാൽവർസംഘം നേരിടുന്ന പ്രശ്നങ്ങളും പ്രതിസന്ധികളുമാണ് ചിത്രത്തിൻറെ പ്രമേയം. കുടിവെള്ളമെന്നത് ആ ഗ്രാമത്തിന് കിട്ടാക്കനിയാണ്. കുടിവെള്ളത്തിനായി കിണർ നിർമ്മിക്കാൻ വന്നവരൊക്കെ മരിക്കുന്ന സാഹചര്യവും മുമ്പുണ്ടായിട്ടുണ്ട്. ആചാരങ്ങൾക്കും അനുഷ്ഠാനങ്ങൾക്കും വലിയ പ്രാധാന്യം നൽകുന്ന ഗ്രാമത്തിലാണ് നാൽവർ സംഘമെത്തുന്നത്. അവിടെവെച്ച് കഥാനായകൻ പ്രേമചന്ദ്ര സുന്ദരകില്ലാഡി ദേവയാനിയുമായി പ്രണയത്തിലാകുന്നുണ്ട്. 

## അഭിനേതാക്കൾ

## സംഗീതം
ബിച്ചു തിരുമല എഴുതിയ ഗാനങ്ങൾക്ക് സംഗീതം പകർന്നത് ഔസേപ്പച്ചൻ ആണ്. ഗാനങ്ങൾ വിപണനം ചെയ്തത് ഫാസിൽസ് ഓഡിയോ.
; ഗാനങ്ങൾ
# കൂടാരക്കൂട്ടിൽ തേങ്ങും – കെ.ജെ. യേശുദാസ്
# മാടം പുലരുമ്പോൾ – റെജു ജോസഫ്, കെ.എസ്. ചിത്ര, കോറസ്
# മനസ്സിൽ വളർന്നൊരു – ഔസേപ്പച്ചൻ
# കൂടാരക്കൂട്ടിൽ തേങ്ങും – കെ.എസ്. ചിത്ര
# മാടം പുലരുമ്പോൾ – കെ.എസ്. ചിത്ര, ഗോപി സുന്ദർ
# നാടോടി തെയ്യവും – കെ.ജെ. യേശുദാസ്, സുജാത മോഹൻ
# കൂടാരക്കൂട്ടിൽ തേങ്ങും – കെ.ജെ. യേശുദാസ്, കെ.എസ്. ചിത്ര
# പച്ചമുടിപ്പുഴ – എം.ജി. ശ്രീകുമാർ, കോറസ്
# മാടം പുലരുമ്പോൾ – കെ.എസ്. ചിത്ര

## അണിയറ പ്രവർത്തകർ

## അവലംബം

## പുറത്തേക്കുള്ള കണ്ണികൾ
* 
* ''സുന്ദരകില്ലാഡി''  – മലയാളസംഗീതം.ഇൻഫോ

വർഗ്ഗം:1998-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
വർഗ്ഗം:ആനന്ദക്കുട്ടൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ
വർഗ്ഗം:ടി. ആർ ശേഖർ ചിത്രസംയോജനം ചെയ്ത ചിത്രങ്ങൾ
വർഗ്ഗം:ബിച്ചുതിരുമല- ഔസേപ്പച്ചൻ ഗാനങ്ങൾ
വർഗ്ഗം:ഔസേപ്പച്ചൻ സംഗീതം പകർന്ന ചലച്ചിത്രങ്ങൾ
വർഗ്ഗം:ബിച്ചുതിരുമലയുടെ ഗാനങ്ങൾ
വർഗ്ഗം:ദിലീപ് അഭിനയിച്ച ചലച്ചിത്രങ്ങൾ
വിളയന്നൂർ

പാലക്കാട് ജില്ലയിലെ തേങ്കുറിശ്ശി പഞ്ചായത്തിൽ ഉൾപ്പെടുന്ന ഗ്രാമമാണ് വിളയന്നൂർ. പാലക്കാട് ടൌണിൽ നിന്നും ഏതാണ്ട് 15 കിലോമീറ്റർ ദൂരം. ആലത്തൂർ, നെന്മാറ എന്നിവിടങ്ങളിലേയ്ക്ക് പോകുന്ന വഴിയിലാണ് ഗ്രാമം സ്ഥിതി ചെയ്യുന്നത്. നെൽ കൃഷിയാണ് വിളയന്നൂർ ഗ്രാമീണരുടെ പ്രധാന ഉപജീവനമാർഗ്ഗം. കൂടാതെ വാഴകൃഷി, മീൻ വളർത്തൽ , ഇഞ്ചികൃഷി തുടങ്ങിയ കാർഷികമേഖലകളും അനുബന്ധമായി പ്രവർത്തിക്കുണ്ട്. വിളയന്നൂർ കുമ്മാട്ടി, രഥോത്സവം എന്നീ ഉത്സവങ്ങൾ പ്രധാനമാണ്.

വർഗ്ഗം:പാലക്കാട് ജില്ലയിലെ ഗ്രാമങ്ങൾ
ഔട്ട്‌ലുക് മാഗസിൻ

ഇന്ത്യയിൽ പ്രചാരത്തിൽ നാലാംസ്ഥാനത്ത് നിൽക്കുന്ന ഒരു ഇംഗ്ലീഷ് വാർത്താമാഗസിനാണ് **ഔട്ട്ലുക് മാഗസിൻ**. 2007 ലെ നാഷണൽ റീഡർഷിപ്പ് സർവേ പ്രകാരം 1.5 മില്ല്യൻ കോപ്പികൾ ആണ് ഔട്ട്ലുക് മാഗസിൻ വിറ്റഴിക്കുന്നത്. ഇന്ത്യടുഡെ, ദി വീക്ക്, തെഹൽക്ക എന്നിവയാണ് ഔട്ട്ലുക്കുമായി വിപണിമത്സരത്തിലുള്ള മറ്റു മാഗസിനുകൾ. ഔട്ട്ലുക്ക് ഗ്രൂപ്പിന്റെ നിയന്ത്രണത്തിൽ 1995 ഒക്ടോബറിൽ ന്യൂഡൽഹിയിൽ നിന്നാണ് ഔട്ട്ലുക് മാഗസിൻ പ്രസിദ്ധീകരണം  ആരംഭിച്ചത്. വിനോദ് മേഹ്തയാണ് ഔട്ട്ലുക്കിന്റെ സ്ഥാപക പത്രാധിപർ. 2008 ഒക്ടോബറിൽ കൃഷ്ണപ്രസാദ് പത്രാധിപരായി നിയമിക്കപ്പെട്ടു. സന്ദീപൻ ദേപ്, തരുൺ തേജ്പാൽ എന്നിവരായിരുന്നു മുൻകാല പത്രാധിപന്മാർ. *ഔട്ട്ലുക് ട്രാവലർ*, *ഔട്ട്ലുക് മണി* , ഹിന്ദിയിലുള്ള *ഔട്ട്ലുക് സപ്തഹിക്* എന്നിവ ഔട്ട്ലുക്ക് ഗ്രൂപ്പിൽ നിന്ന് പുറത്തിറങ്ങുന്ന മറ്റു പ്രസിദ്ധീകരണങ്ങളാണ്.
;പ്രശസ്തി
കാർഗിൽ അഴിമതി, മാച്ച് ഫിക്സിംഗ് വിവാദം , ടു ജി സ്പെക്ട്രം വിവാദം എന്നീ അനേഷണാത്മക റിപ്പോർട്ടുകൾ ഔട്ട്ലുക്കിനെ പ്രശസ്തമാക്കി.

## അവലംബം

വർഗ്ഗം:മാസികകൾ
രാംനാഥ് ഗോയങ്ക

ഇന്ത്യൻ എക്സ്പ്രസ്സിന്റെ സ്ഥാപകനും ഒരു പത്രപ്രവർത്തകനുമായിരുന്നു **രാംനാഥ് ഗോയങ്ക** -ഹിന്ദി:रामनाथ गोयंका - (ജനനം:ഏപ്രിൽ 3, 1904-മരണം:ഒക്ടോബർ 5, 1991). ഇന്ത്യൻ എക്സ്പ്രസ്സ് ഗ്രൂപ്പ് സ്ഥാപിച്ച് വിവിധ പ്രസിദ്ധീകരണങ്ങൾ ഇംഗ്ലീഷിലും ഇതര ഇന്ത്യൻ ഭാഷകളിലും അദ്ദേഹം ആരംഭിച്ചു.  2000 ലെ ഇന്ത്യാടുഡെ പ്രസിദ്ധീകരിച്ച മില്ലേനിയം പതിപ്പിൽ, ഇന്ത്യയെ രൂപപ്പെടുത്തിയ നൂറു വ്യക്തികളിൽ ഒരാളായി രാംനാഥ് ഗോയങ്കയെ തിരഞ്ഞെടുക്കുകയുണ്ടായി.

## അവലംബം

വർഗ്ഗം:പത്രാധിപർ
വർഗ്ഗം:ഭരണഘടനാ നിർമ്മാണസഭയിലെ അംഗങ്ങൾ
വർഗ്ഗം:അഞ്ചാം ലോക്‌സഭയിലെ അംഗങ്ങൾ
വർഗ്ഗം:മധ്യപ്രദേശിൽ നിന്നുള്ള ലോക്‌സഭാംഗങ്ങൾ
വർഗ്ഗം:1904-ൽ ജനിച്ചവർ
വർഗ്ഗം:1991-ൽ മരിച്ചവർ
പകൽപ്പൂരം

അനിൽ ബാബുവിന്റെ സംവിധാനത്തിൽ മുകേഷ്, സലീം കുമാർ, ജഗതി ശ്രീകുമാർ, ഗീതു മോഹൻദാസ് എന്നിവർ പ്രധാനവേഷങ്ങളിൽ അഭിനയിച്ച് 2002-ൽ പുറത്തിറങ്ങിയ ഒരു മലയാളചലച്ചിത്രമാണ് ***പകൽപ്പൂരം***. ദാമർ സിനിമയുടെ ബാനറിൽ സന്തോഷ് ദാമോദരൻ നിർമ്മിച്ച ഈ ചിത്രം കാൾട്ടൺ റിലീസ് വിതരണം ചെയ്തിരിക്കുന്നു. രാജൻ കിരിയത്ത് ആണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്.

## കഥാസംഗ്രഹം
ബ്രഹ്മദേശത്തെ ഉപ്ദ്രവകാരിണിയായ യക്ഷിയെ സൂര്യമംഗലം മനയിലെ ബ്രഹ്മദത്തൻ നമ്പൂതിരിപ്പാട് (റിസ ബാവ) തളയ്ക്കുന്നുവെങ്കിലും, ബ്രഹ്മദത്തന്റെ സന്തതി പരമ്പരകളോട് പ്രതികാരം ചെയ്യുമെന്ന് ശപിച്ചു കൊണ്ടാണ് യക്ഷി മറയുന്നത്. ബ്രഹ്മദത്തൻ നമ്പൂതിരിപ്പാടിന് വിഭിന്ന ജാതിയിൽപ്പെട്ട രണ്ട് സ്ത്രീകളിലായി ഉണ്ടാകുന്ന പുത്രന്മാരാണ് ഗൗരീദാസനും (മുകേഷ്) , മാണിക്യനും (സലിം കുമാർ), ഇരുവരും ഒടുവിൽ സൂര്യമംഗലം മനയിൽ തന്നെ എത്തിപ്പെടുകയാണ്.മനയിലെ കാര്യസ്ഥനായ വടശ്ശേരി വാമനൻ(ജഗതി ശ്രീകുമാർ) ഗൗരീദാസനെ പൂജയ്ക്കായി വിളിച്ചു കൊണ്ട് വരുന്നതാണെങ്കിൽ,ആണ്ടിപ്പെട്ടി എന്ന വ്യാജപ്പെരിൽ മനയിൽ കയറിക്കൂടുന്ന മാണിക്കന്റെ ഉദ്ദേശം മോഷണമാണ്. യാത്രക്കിടയിൽ പരിചയപ്പെട്ട സീമന്തിനി (ഗീതു മോഹന്ദാസ്) എന്ന പെൺകുട്ടിയും, സഹായി അയ്യപ്പൻ കുട്ടിയുമാണ്  (ഹരീശ്രീ അശോകൻ) ബ്രാഹ്മണനായി വളർന്ന ഗൗരീദാസനൊപ്പമുള്ളത്. എന്നാൽ ബന്ധനത്തിൽ നിന്നും സ്വതന്ത്രയായ യക്ഷിയാണ് തന്നൊടൊപ്പം കൂടിയിരിക്കുന്ന സീമന്തിനിയെന്ന കാര്യം ഒടുവിൽ ഗൗരീദാസൻ തിരിച്ചറിയുകയും, യക്ഷിയെ തളയ്ക്കുകയും ചെയ്യുന്നു.

## അഭിനേതാക്കൾ

## സംഗീതം
എസ്. രമേശൻ നായർ എഴുതിയ ഇതിലെ ഗാനങ്ങൾക്ക് സംഗീതം പകർന്നത് രവീന്ദ്രൻ ആണ്. ഗാനങ്ങൾ ബ്ലൂമൂൺ ഓഡിയോസ് വിപണനം ചെയ്തിരിക്കുന്നു.

; ഗാനങ്ങൾ
# പകൽപ്പൂരം – വിധു പ്രതാപ്
# ഹേ ശിങ്കാരി – പി. ജയചന്ദ്രൻ, കെ.എസ്. ചിത്ര
# മോഹ സ്വരൂപിണി – കെ.എസ്. ചിത്ര
# നടവഴിയും – പന്തളം ബാലൻ
# മായം ചൊല്ലും – കെ.എസ്. ചിത്ര

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''പകൽപ്പൂരം''  – മലയാളസംഗീതം.ഇൻഫോ

വർഗ്ഗം:2002-ൽ പുറത്തിറങ്ങിയ മലയാളചലച്ചിത്രങ്ങൾ
മധുരമുള്ളങ്കി

ബ്രാസ്സിക്കേസീ (Brassicaceae) സസ്യകുടുംബത്തിൽ‍പ്പെട്ട പച്ചക്കറിവിളയാണ് **മധുരമുള്ളങ്കി** (**ടർണിപ്പ്**). ശാസ്ത്ര നാമം ബ്രസീക്കാ റാപാ (Brassica rapa). ഇത് റഷ്യയിലും സൈബീരിയയിലും പണ്ട് വന്യസസ്യമായി വളർന്നിരുന്നു. ചൈനയോ മധ്യഏഷ്യയോ ആയിരിക്കാം ഇതിന്റെ ജന്മദേശമെന്ന് കരുതപ്പെടുന്നു.

## ഉത്ഭവം
 
റോമൻ സംസ്കാരകാലത്തുതന്നെ മധുരമുള്ളങ്കിക്ക് വളരെ പ്രചാരം ലഭിച്ചിരുന്നതിൽ നിന്നും, അതിൻ മുൻപേ മധുരമുള്ളങ്കി കൃഷിചെയ്യാൻ ആരംഭിച്ചിരുന്നതായി മനസ്സിലാക്കാം. എന്നാൽ ഡാനിയൽ സോഹറിയും മരിയ ഹോപും നടത്തിയ പഠനങ്ങൾ പറയുന്നത് മധുരമുള്ളങ്കിയുടെ ഉൽഭവത്തെക്കുറിച്ച് നമുക്ക് വ്യക്തമായ തെളിവുകളൊന്നും ലഭ്യമല്ലെന്നാണ്. 

## ഘടന
മധുരമുള്ളങ്കിയുടെ കട്ടിയുള്ളതും കനം കുറഞ്ഞു പരന്നതുമായ വേരുകൾ കിഴങ്ങുകളായി രൂപാന്തരപ്പെടുന്നു.  ഇത്തരം ഭക്ഷ്യയോഗ്യമായ കിഴങ്ങുകൾക്കായി ഇന്ത്യയിൽ ഇത് വിപുലമായ തോതിൽ കൃഷിചെയ്തു വരുന്നു.  ഇലകൾ പരന്നതും രോമിലവും നീളം കുറഞ്ഞതുമാണ്.ഇളംതണ്ടിലും ഇലകളിലും ധാരാളം ധാതുക്കളും ജീവകങ്ങളും അടങ്ങിയിട്ടുണ്ട്. സാലഡ്, അച്ചാറുകൾ‍, കറികൾ എന്നിവ ഉണ്ടാക്കാൻ മധുരമുള്ളങ്കിയുടെ ഇലകൾ ഉപയോഗിക്കുന്നു. ഇലകൾ കാലിത്തീറ്റയായും പ്രയോജനപ്പെടുത്തുന്നു.

## ഇനങ്ങൾ

മധുരമുള്ളങ്കിക്ക് സമശീതോഷ്ണ ഇനങ്ങളും (യൂറോപ്യൻ) ഉഷ്ണമേഖലാ (ഏഷ്യൻ‍) ഇനങ്ങളുമുണ്ട്. സമശീതോഷ്ണ ഇനങ്ങളിൽ മെച്ചപ്പെട്ടവ പർപ്പിൾ റ്റോപ്പ്, വൈറ്റ് ഗ്ലോബ്, സ്നോ ബോൾ, ഗോൾഡൻ ബാൾ, എർലിമിലൻ റെഡ് റ്റോപ് എന്നിവയാണ്. ഇവ രുചിയേറിയതും മധുരമുള്ളവയുമാണ്. ഉഷ്ണമേഖലാ ഇനങ്ങൾക്ക് അധികവും ചുവപ്പോ വെളുപ്പോ നിറമായിരിക്കും; ഇവയിലധികവും രൂക്ഷഗന്ധമുള്ളവയായതിനാൽ അച്ചാറുകളുണ്ടാക്കാൻ വ്യാപകമായി ഉപയോഗിക്കുന്നു.

ഉഷ്ണമേഖലാ ഇനങ്ങളുടെ വിത്തുവിതയ്ക്കുന്നത് ജൂലൈ- സെപ്റ്റംബർ മാസങ്ങളിലാണ്; സമശീതോഷ്ണ ഇനങ്ങളുടേത് സെപ്റ്റംബർ മുതൽ ഡിസംബർ വരെയുള്ള കാലയളവിലും. 25-30 ദിവസം കൊണ്ട് സമശീ തോഷ്ണയിനം വളർച്ചയെത്തുന്നു. പാകമാകാൻ കൂടുതൽ സമയമെടുക്കുന്നതും വലിയ കിഴങ്ങുകൾ ഉല്പാദിപ്പിക്കുന്നതും ഉഷ്ണമേഖലാ ഇനങ്ങളാണ്.

കടുകു ചെടിയുമായി ടർണിപ്പ് സങ്കരണം നടക്കാറുണ്ട്. അതിനാൽ കടുകുമായി കലരാതിരിക്കത്തക്ക അകലത്തിൽ മാത്രമേ ഇവ കൃഷി ചെയ്യാറുള്ളു. ഉഷ്ണമേഖലാ ഇനങ്ങളുടെ വിത്തുകൾ സമതലങ്ങളിലും സമശീതോഷ്ണ ഇനങ്ങളുടെ വിത്തുകൾ കുന്നിൻ പ്രദേശങ്ങളിലും ഉല്പാദിപ്പിക്കുന്നു.

ഇലപ്പേനും ഈച്ചപ്പുഴുക്കളും വണ്ടുകളുമാണ് മധുരമുള്ളങ്കിയെ ബാധിക്കുന്ന കീടങ്ങൾ‍. വേരുമുഴ രോഗവും കരിംചീയൽ രോഗവും ഇതിനെ ബാധിക്കാറുണ്ട്. മധുരമുള്ളങ്കി ചൂടുള്ള കാലാവസ്ഥയെ അതിജീവിക്കാൻ കെല്പുള്ളതാണ്. എങ്കിലും വേരുകളുടെ മണം, വലിപ്പം, ഘടന എന്നിവ രൂപപ്പെടാൻ 10-15°C താപനിലയുള്ള തണുത്ത കാലാവസ്ഥയാണ് അനുയോജ്യം.

ഭക്ഷ്യയോഗ്യമായ 100 ഗ്രാം കിഴങ്ങിൽ 91.6 ഗ്രാം ജലാംശം, 0.5ഗ്രാം മാംസ്യം, 0.2 ഗ്രാം കൊഴുപ്പ്, 0.9 ഗ്രാം നാര് എന്നിവയും ചുരുങ്ങിയ അളവിൽ കാർബോഹൈഡ്രേറ്റ്, കാൽസ്യം, ഫോസ്ഫറസ്, ഇരുമ്പ്, തയാമിൻ, റിബോഫ്ലാവിൻ, നിക്കോട്ടിനിക് അമ്ലം തുടങ്ങിയവയും അടങ്ങിയിരിക്കുന്നു.

## അവലംബം

## പുറംകണ്ണികൾ

* Turnip
* Turnip/Rutabaga
* How To Cook A Turnip
* Turnip and Its Hybrid Offspring

വർഗ്ഗം:പച്ചക്കറികൾ
വർഗ്ഗം:സസ്യങ്ങൾ
വർഗ്ഗം:കിഴങ്ങുകൾ
വർഗ്ഗം:ബ്രാസ്സിക്കേസീ
വർഗ്ഗം:ബ്രാസ്സിക്ക
ടർപ്പൻടൈൻ

thumb|300px|right|പൈൻ മരത്തിൽ നിന്നു കറയെടുക്കുന്ന തൊഴിലാളികൾ

കോണിഫർ ഗണത്തിൽപ്പെടുന്ന പൈൻ വൃക്ഷങ്ങൾ സ്രവിക്കുന്ന കറയിൽ നിന്നു വാറ്റിയെടുക്കുന്ന എണ്ണയണ് **ടർപ്പൻടൈൻ**. ഇത് പൈനെണ്ണ, ദേവദാരുതൈലം എന്നിങ്ങനെയും അറിയപ്പെടുന്നു.

മെഡിറ്ററേനിയൻ പ്രദേശങ്ങളിൽ വളരുന്ന ടെറബിന്ദ് എന്നറിയപ്പെടുന്ന ഇലകൊഴിയും മരങ്ങളിൽ നിന്നാണ് ആദ്യകാലത്ത് ടർപ്പൻടൈൻ ലഭ്യമാക്കിയിരുന്നത്. ഇന്ന് പ്രധാനമായും പൈൻ മരങ്ങളാണ് ഇതിനായി ഉപയോഗപ്പെടുത്താറുള്ളത്. പൈൻ മരങ്ങളുടെ കേമ്പിയം കലകളോട് ബന്ധപ്പെട്ടാണ് ടർപ്പൻടൈൻ അടങ്ങിയ റെസിൻ കനാലുകൾ കാണപ്പെടുന്നത്.

ബാഷ്പശീല എണ്ണയും (സ്പിരിറ്റ് ഒഫ് ടർപ്പൻടൈൻ) ബാഷ്പീകൃതമല്ലാത്ത റെസിനും (റോസിൻ) അടങ്ങിയതാണ് അർധദ്രാവകാവസ്ഥയിലുള്ള ടർപ്പൻടൈൻ. എന്നാൽ ടർപ്പൻടൈൻ എന്ന് സാമാന്യേന വിവക്ഷിക്കുന്നത് ബാഷ്പശീല ഘടകത്തെയാണ്. റോസിനിൽ അബിറ്റിക് അമ്ലവും ടർപ്പൻടൈൻ എണ്ണയിൽ α-പൈനീൻ എന്ന ടർപ്പീനുമാണ് അടങ്ങിയിട്ടുള്ളത്.

ഉത്പാദനപ്രക്രിയ അടിസ്ഥാനമാക്കി ടർപ്പൻടൈനിനെ മൂന്നിനങ്ങളായി തരം തിരിച്ചിരിക്കുന്നു.

## ഗം ടർപ്പൻടൈൻ

പൈൻമരങ്ങളിൽ നിന്നും ശേഖരിക്കുന്ന കറ. മരങ്ങളിൽ 2.5 സെ.മീ. നീളവും 2.5 സെ.മീ. ആഴവുമുള്ള പോറലുകളുണ്ടാക്കി അതിലൂടെയാണ് കറ ശേഖരിക്കുന്നത്. എല്ലാ ആഴ്ചയിലും പുതിയ പോറലുകളുണ്ടാക്കി കറ എടുക്കുന്നു. ഒരു സാധാരണ പൈൻ മരത്തിൽ നിന്ന് ഒരു സീസണിൽ സുമാർ 4.5 കി. ഗ്രാം കറ ലഭിക്കും. ഇത് സ്വേദനം ചെയ്താൽ 81 ശ. മാ. റോസിനും 19 ശ. മാ. ടർപ്പൻടൈൻ എണ്ണയും ലഭ്യമാക്കാം. നിരന്തരമായി ഏൽക്കുന്ന ക്ഷതങ്ങൾ മരത്തിന്റെ വളർച്ചയെ ബാധിക്കുമെന്ന് മനസ്സിലാക്കിയതോടെയാണ് മറ്റു മാർഗങ്ങൾ അവലംബിച്ചു തുടങ്ങിയത്.

## വുഡ് ടർപ്പൻടൈൻ

പൂർണവളർച്ചയെത്തിയ മരങ്ങൾ വെട്ടിയെടുത്ത് അതിന്റെ തടിയിൽ നിന്ന് നീരാവി സ്വേദനം വഴി വുഡ് ടർപ്പൻടൈൻ വേർതിരിക്കുന്നു. പൈൻമരത്തിന്റെ ചെറിയ ചീളുകളും അറക്കപ്പൊടിയുമാണ് പ്രധാനമായും നീരാവി സ്വേദനത്തിനു വിധേയമാക്കുന്നത്.

## സൾഫേറ്റ് ടർപ്പൻടൈൻ

ക്രാഫ്റ്റ് പേപ്പർ നിർമ്മാണപ്രക്രിയ യിലെ ഉപോത്പന്നമാണ് സൾഫേറ്റ് ടർപ്പൻടൈൻ.

## ഉപയോഗങ്ങൾ

പെയിന്റ്, വാർണിഷ് എന്നിവയുടെ ലായക മായാണ് ടർപ്പൻടൈൻ പ്രധാനമായും ഉപയോഗിച്ചിരുന്നത്. വെള്ളത്തിൽ ലയിക്കുന്ന പെയിന്റുകളും മറ്റു വില കുറഞ്ഞ പെട്രോളിയം ലായകങ്ങളും കണ്ടുപിടിച്ചതോടെ ടർപ്പൻടൈനിന്റെ ഉപഭോഗം കുറഞ്ഞിട്ടുണ്ടെങ്കിലും കർപ്പൂരം, പൈൻഎണ്ണ, കീടനാശിനികൾ, റെസിനുകൾ എന്നിവ കൃത്രിമമായി സംശ്ലേഷണം ചെയ്യുന്നതിന് ടർപ്പൻടൈൻ വ്യാപകമായി ഉപയോഗിച്ചുവരുന്നു. ഒടിവുകൾക്കും ചതവുകൾക്കുമുള്ള ചില ഔഷധ ലേപനങ്ങളിലെ പ്രവർത്തനക്ഷമ ഘടകം ശുദ്ധമായ ടർപ്പൻടൈൻ എണ്ണ യാണ്. ഉപശ്വാസനാളീവീക്കം (bronchitis), ശ്വാസകോശാവരണത്തിലെ നീർക്കെട്ട് (pleurisy) എന്നിവയ്ക്ക് പ്രതിവിധിയായി ടർപ്പൻടൈൻ എണ്ണ പുരട്ടാറുണ്ട്. മൃഗചികിത്സാരംഗത്ത് ടർപ്പൻ ടൈൻ ഒരു പ്രധാന ഔഷധമായി ഉപയോഗപ്പെടുത്തിവരുന്നു.

## പുറംകണ്ണികൾ

* Complete Turpentine information
* turpentine
ജോസഫ് എബ്രഹാം

മലയാളിയായ ഒരു ഇന്ത്യൻ അത് ലറ്റാണ് **ജോസഫ് ജി. എബ്രഹാം** . 2010ൽ ചൈനയിലെ ഗ്വാങ്ചൗവിൽ നടന്ന ഏഷ്യാഡിൽ 400 മീറ്റർ ഹർഡിൽസിൽ സ്വർണ്ണം നേടിയ ജോസഫ് കോട്ടയം ജില്ലയിലെ മുണ്ടക്കയം സ്വദേശിയാണ് .

## '''ജീവിതരേഖ'''
മുണ്ടക്കയം 31-ആം മൈൽ ഗണപതിപ്ലാക്കൽ വീട്ടിൽ  കെ.വി. എബ്രഹാമിന്റെയും എൽസി  എബ്രഹാമിന്റെയും മൂന്നാമത്തെ മകനാണ് ജൂബി എന്ന ഓമനപ്പേരുള്ള ജോസഫ് എബ്രഹാം. യു.പി. സ്കൂളിൽ പഠിക്കുന്ന കാലത്ത് കുന്നിൻമുകളിലായിരുന്നു വീട്. കുന്നിൽമുകളിൽനിന്നും താഴ്‌വാരത്തേക്കുള്ള ഓട്ടമാണ് ജോസഫിനെ കായിക രംഗത്തെത്തിച്ചത്. നാലാം ക്ലാസ്സ് വരെ മൈലത്തടിക്കൽ സി.എം.എസ് എൽ.പി.സ്കൂളിലും   അഞ്ചുമുതൽ ഏഴുവരെ മുണ്ടക്കയം സെൻറ് ആൻറണീസ് സ്കൂളിലുമായരുന്നു വിദ്യാഭ്യാസം . എട്ടാം ക്ലാസ്സിൽ  കോരുത്തോട് സി.കെ.എം. എച്ച്.എച്ച്.എസ്സിൽ  ചേർന്ന ജോസഫ് 12 -ആം ക്ലാസ്സുവരെ അവിടെത്തുടർന്നു. സ്കൂളിൽ കായികാധ്യാപകനായിരുന്ന കെ.പി.തോമസ് മാഷിന്റെ ശിക്ഷണം ജോസഫിലെ കായികപ്രതിഭയെ വളർത്തി .  ഉപരിപഠനത്തിനായി തൃശ്ശൂർ സെന്റ്‌തോമസ് കോളേജിൽ പ്രവേശനം കിട്ടിയത് ഒരു  വഴിത്തിരിവായി. തൃശ്ശൂർ സായിയിലെയും ബാംഗ്ലൂർ സായിയിലെയും പരിശീലനവും ജോസഫിന്റെ കായിക ജീവിതത്തിൽ വളരെ പ്രയോജനം ചെയ്തിട്ടുണ്ട് . 

സി.ആർ.പി.യിലായിരുന്നു ആദ്യം  ജോലി ലഭിച്ച്ത് . 2006 ദോഹ ഏഷ്യൻ ഗെയിംസിൽ സ്വർണം കരസ്ഥമാക്കിയതോടെ റെയിൽവേയിൽ ജോലി ലഭിച്ചു. ഇപ്പോൾ നാഗർകോവിൽ റെയിൽവേ സ്റ്റേഷനിലെ സീനിയർ ടി.ടി.ആർ. ആണ് ഇദ്ദേഹം .2010 മെയ് 18 ന്  വിവാഹം . പാലാ കൊഴുവനാൽ വടക്കേ മണിയംപള്ളിൽ സ്മിതയാണ് ജോസഫിന്റെ ഭാര്യ. മുൻ റെയിൽവേ താരമായ സ്മിത ഇപ്പോൾ മുംബൈ റെയിൽവേസ്റ്റേഷനിലാണ് ജോലി ചെയ്യുന്നത്. എബി എബ്രഹാം, സിബി എബ്രഹാം എന്നിവർ സഹോദരങ്ങളാണ്. 

## ''' കായിക ജീവിതം‍'''
12-ാം ക്ലാസിൽ പഠിക്കുന്ന കാലത്തായിരുന്നു സ്റ്റേറ്റ് അത്‌ലറ്റിക് മീറ്റിൽ ജോസഫിന്റെ ആദ്യ സ്വർണം. 2005-ൽ തായ്‌ലൻഡ് ഏഷ്യൻ ഗ്രാൻഡ്പ്രിക്‌സിൽ വെങ്കലം നേടിയതോടെ രാജ്യാന്തര കായിക താരമായി ജോസഫ് വളർന്നു . . 2005 പുണെ സെക്കൻഡ് ഏഷ്യൻ ഗ്രാൻഡ്പ്രിക്‌സിൽ വെങ്കലവും നേടി. 2006 ദോഹ ഏഷ്യൻ ഗെയിംസിൽ 4*400 റിലേയിൽ സ്വർണം നേടിയ ടീമിൽ അംഗമായിരുന്നു .

2006 കൊളംബോ സൗത്ത് ഏഷ്യൻ ഗെയിംസിൽ വെങ്കലം, 2007 ജോർദാൻ ഏഷ്യൻ അത്‌ലറ്റിക് ചാമ്പ്യൻഷിപ്പിൽ വെങ്കലം, 2008 ഭോപ്പാൽ ഏഷ്യൻ ഓൾസ്റ്റാർ മീറ്റിൽ സ്വർണം, 2009 ചൈന ഏഷ്യൻ അത്‌ലറ്റിക്‌സ് ചാമ്പ്യൻഷിപ്പിൽ വെള്ളി എന്നിവ മറ്റു പ്രധാന നേട്ടങ്ങളാണ് ‍.  2010 ജോസഫിന് നേട്ടങ്ങളുടെ വർഷമാണ് . 2010 ഓഗസ്റ്റൽ 'അർജുന അവാർഡും' നവംബർ 25 ന് ഏഷ്യൻ ഗെയിംസിൽ സ്വർണവും ജോസഫിനെ തേടിയെത്തി. 400 മീറ്റർ ഹർഡ്ൽസിൽ 49.96 സെക്കൻഡ് കൊണ്ട് ഫിനിഷ് ചെയ്താണ് ഗ്വാങ്ചൌവിൽ ഏഷ്യാഡിൽ 400 മീറ്റർ ഹർഡിൽസിൽ ജോസഫ് സ്വർണം നേടിയത്. ഏഷ്യൻ ചാമ്പ്യൻ കെൻജി നരിസാക്കിയ്ക്കായിരുന്നു പുരുഷ വിഭാഗം ഹർഡിൽസിൽ പ്രധാന പ്രതിയോഗി . കഴിഞ്ഞവർഷം ജോസഫിനെ പരാജയപ്പെടുത്തിയ  നരിസാക്കി, ഇത്തവണയും കടുത്ത വെല്ലുവിളിയുയർത്തിയെങ്കിലും ഫോട്ടോഫിനിഷിൽ ജോസഫ് സ്വർണം നേടി . എന്നാൽ, അവസാന ഹർഡിൽ മറികടക്കുന്നതിൽ പിഴവുവരുത്തിയതിനെത്തുടർന്ന് നരിസാക്കിയെ അയോഗ്യനാക്കി. ഈയിനത്തിൽ സൗദി അറേബ്യയുടെ ബന്ദാർ ഷരാഹിലി (50.29) വെള്ളിയും ജപ്പാന്റെ നവോഹിരോ കവാക്കിറ്റ (50.37) വെങ്കലവും നേടി.

## അവലംബം

വർഗ്ഗം:1981-ൽ ജനിച്ചവർ

വർഗ്ഗം:സെപ്റ്റംബർ 11-ന് ജനിച്ചവർ

വർഗ്ഗം:കേരളത്തിൽ നിന്നുള്ള കായികതാരങ്ങൾ
വർഗ്ഗം:കോട്ടയം ജില്ലയിൽ ജനിച്ചവർ
വർഗ്ഗം:അർജ്ജുന പുരസ്കാരം ലഭിച്ചവർ
ക്രിസ്റ്റീനാ അഗീലെറാ

**ക്രിസ്റ്റീനാ അഗീലെറാ** ഒരു അമേരിക്കൻ ഗായികയും അഭിനേത്രിയുമാണ്. 1990-ൽ സ്റ്റാർ സെർച്ച് എന്ന ടെലിവിഷൻ പരിപാടിയിൽ മൽസരാർഥിയായി വന്നു. തുടർന്ന് 1993-ൽ ഡിസ്നി ചാനലിന്റെ മിക്കി മൗസ് ക്ലബ്ബ് എന്ന പരമ്പരയിൽ അഭിനയിച്ചു. 1998-ൽ പുറത്തിറങ്ങിയ 'മുലാൻ' എന്ന അനിമേഷൻ ചിത്രത്തിനു വേണ്ടി റിഫ്ലക്ഷൻ എന്ന ഗാനം ആലപിച്ചതോടെ ക്രിസ്റ്റീന ആർ.സി.എ. റെക്കോർഡ്സുമായി കരാറിലൊപ്പു വച്ചു.

1999ൽ 'ക്രിസ്റ്റീനാ അഗീലെറാ' എന്ന ആൽബം പുറത്തിറക്കി. ഇതിലെ 'ജീനി ഇൻ  എ ബോട്ടിൽ', 'വാട്ട് എ ഗേൾ വാണ്ട്സ്', 'കമോൺ ഓവർ ബേബി' എന്നീ ഗാനങ്ങൾ ബിൽബോർഡ് ഹിറ്റ് ചാർട്ടിൽ ഇടം നേടി. 2001-ൽ 'മി റിഫ്ലയൊ' എന്ന ലാറ്റിൻ ആൽബം പുറത്തിറക്കി. ഈ ആൽബങ്ങളുടെ വിജയത്തോടെ അന്താരാഷ്ട്ര പ്രശസ്തിയിലേക്കുയർന്നെങ്കിലും തന്റെ സംഗീതത്തെയും പ്രതിച്ഛായയേയും മാനേജ്മെന്റ് കൈകാര്യം ചെയ്യുന്ന രീതിയിൽ അതൃപ്തയായ ക്രിസ്റ്റീന മാനേജർ സ്റ്റീവ് കർട്സുമായി പിരിഞ്ഞു. 2002-ൽ 'സ്ട്രിപ്പ്ഡ്' എന്ന ആൽബം പുറത്തിറക്കി ഇതിലെ 'ബ്യൂട്ടിഫുൾ' എന്ന ഗാനം ഹിറ്റായി. പിന്നീട് 2006-ൽ 'ബാക്ക് ടു ബേസിക്സ്' എന്ന ആൽബത്തിലൂടെ സംഗീതനിരൂപകരുടെ പ്രശംസ നേടി. ഇതിൽ സോൾ, ജാസ്, ബ്ലൂസ് എന്നീ സംഗീത രൂപങ്ങൾ മികച്ച രീതിയിൽ സമന്വയിപ്പിച്ചിരുന്നു. നാലാമത്തെ ആൽബമായ 'ബയോണിക്'(2010) വേണ്ടത്ര ശ്രദ്ധിക്കപ്പെട്ടില്ല.

സംഗീതത്തിനും അഭിനയത്തിനും പുറമേ ജീവകാരുണ്യപ്രവർത്തനങ്ങളിലും ക്രിസ്റ്റീനാ അഗീലെറാ തന്റെ വ്യക്തിമുദ്ര പതിപ്പിച്ചിട്ടുണ്ട്. 2010-ൽ 'ബർലെസ്ക്' എന്ന ചലച്ചിത്രത്തിലൂടെ മികച്ച ഗാനത്തിനുള്ള ഗോൾഡൻ ഗ്ലോബ് അവാർഡിനു നാമനിർദ്ദേശം ചെയ്യപ്പെടുകയുണ്ടായി. നാലു ഗ്രാമി അവാർഡുകൾ ഒരു ലാറ്റിൻ ഗ്രാമി അവാർഡ് എന്നിവയടക്കം നിരവധി അവാർഡുകൾ നേടിയിട്ടുണ്ട്. റോളിംഗ് സ്റ്റോൺ ദ്വൈവാരികയുടെ എക്കാലത്തെയും മികച്ച 100 ഗായകരുടെ പട്ടികയിൽ 58 ആണ് ക്രിസ്റ്റീനയുടെ സ്ഥാനം. പട്ടികയിൽ 30 വയസ്സിൽ താഴെയുള്ള ഏക വ്യക്തിയും ക്രിസ്റ്റീന തന്നെ. 5 കോടി ആൽബങ്ങൾ ലോകമെമ്പാടുമായി വിറ്റഴിക്കപ്പെട്ടിട്ടുണ്ട്.

## പുറത്തേക്കുള്ള കണ്ണികൾ
* ChristinaAguilera.com — ക്രിസ്റ്റീനാ അഗീലെറാ ഔദ്യോഗിക വെബ്സൈറ്റ്
* 

വർഗ്ഗം:അമേരിക്കൻ പോപ്പ് ഗായകർ
വർഗ്ഗം:ഡിസംബർ 18-ന് ജനിച്ചവർ
വർഗ്ഗം:1980-ൽ ജനിച്ചവർ
വെബ്ക്യാം

ഇന്റർനെറ്റ് സൗകര്യമുള്ള കമ്പ്യൂട്ടർ നെറ്റ്‌വർക്കിലേക്കോ അതിലൂടെയോ തത്സമയം ഒരു ഇമേജ് അല്ലെങ്കിൽ വീഡിയോ ഫീഡ് അല്ലെങ്കിൽ സ്ട്രീം ചെയ്യുന്ന ഒരു വീഡിയോ ക്യാമറയാണ് **'വെബ്‌ക്യാം**. വെബ്‌ക്യാമുകൾ സാധാരണയായി മേശപ്പുറത്ത് ഇരിക്കുന്നതോ ഉപയോക്താവിന്റെ മോണിറ്ററിലേക്ക് അറ്റാച്ചുചെയ്യുന്നതോ ഹാർഡ്‌വെയറിൽ നിർമ്മിച്ചതോ ആയ ചെറിയ ക്യാമറകളാണ്. തത്സമയ ഓഡിയോയും വീഡിയോയും ഉൾപ്പെടുന്ന സംഭാഷണങ്ങൾക്കൊപ്പം രണ്ടോ അതിലധികമോ ആളുകൾ ഉൾപ്പെടുന്ന ഒരു വീഡിയോ ചാറ്റ് സെഷനിൽ വെബ്‌ക്യാമുകൾ ഉപയോഗിക്കാൻ കഴിയും.

വെബ്‌ക്യാം സോഫ്റ്റ്‌വെയർ ഉപയോക്താക്കളെ ഒരു വീഡിയോ റെക്കോർഡ് ചെയ്യാനോ ഇന്റർനെറ്റിൽ വീഡിയോ സ്ട്രീം ചെയ്യാനോ പ്രാപ്തരാക്കുന്നു. ഇന്റർനെറ്റിലൂടെയുള്ള വീഡിയോ സ്ട്രീമിംഗിന് വളരെയധികം ബാൻഡ്‌വിഡ്ത്ത് ആവശ്യമുള്ളതിനാൽ, അത്തരം സ്ട്രീമുകൾ സാധാരണയായി കംപ്രസ് ചെയ്ത ഫോർമാറ്റുകൾ ഉപയോഗിക്കുന്നു. ഒരു വെബ്‌ക്യാമിന്റെ പരമാവധി റെസല്യൂഷൻ മിക്ക ഹാൻഡ്‌ഹെൽഡ് വീഡിയോ ക്യാമറകളേക്കാളും കുറവാണ്, കാരണം ട്രാൻസ്മിഷൻ സമയത്ത് ഉയർന്ന റെസല്യൂഷനുകൾ കുറയും. ഭൂരിഭാഗം വീഡിയോ ക്യാമറകളുമായി താരതമ്യം ചെയ്യുമ്പോൾ കുറഞ്ഞ റെസല്യൂഷൻ വെബ്‌ക്യാമുകളെ താരതമ്യേന ചെലവുകുറഞ്ഞതാക്കുന്നു, എന്നാൽ വീഡിയോ ചാറ്റ് സെഷനുകൾക്ക് ഇത് മതിയാകും.

"വെബ്‌ക്യാം" (ക്ലിപ്പ് ചെയ്ത കോമ്പൗണ്ട്) എന്ന പദം വെബിലേക്ക് തുടർച്ചയായി കണക്റ്റുചെയ്തിരിക്കുന്ന ഒരു വീഡിയോ ക്യാമറ എന്ന അർത്ഥത്തിലും ഉപയോഗിക്കാം, ഒരു പ്രത്യേക സെഷനുപകരം, സാധാരണയായി അതിന്റെ വെബ് പേജ് സന്ദർശിക്കുന്ന ആർക്കും ഇന്റർനെറ്റ് വഴി വിഷൻ നൽകുന്നു. അവയിൽ ചിലത്, ഉദാഹരണത്തിന്, ഓൺലൈൻ ട്രാഫിക്ക് ക്യാമറകളായി ഉപയോഗിക്കുന്നവ, ചെലവേറിയതും പരുക്കൻ പ്രൊഫഷണൽ വീഡിയോ ക്യാമറകളാണ്.
## ടെക്നോളജി

വെബ്‌ക്യാമുകളിൽ സാധാരണയായി ഒരു ലെൻസ്, ഒരു ഇമേജ് സെൻസർ, സപ്പോർട്ട് ഇലക്ട്രോണിക്‌സ് എന്നിവ ഉൾപ്പെടുന്നു, കൂടാതെ ശബ്ദത്തിനായി ഒന്നോ രണ്ടോ മൈക്രോഫോണുകളും ഉണ്ടായിരിക്കും.
### ഇമേജ് സെൻസർ
ഇമേജ് സെൻസറുകൾ സിഎംഒഎസ്(CMOS) അല്ലെങ്കിൽ സിസിഡി(CCD) ആകാം, ആദ്യത്തേത് വിലകുറഞ്ഞ ക്യാമറകളിൽ സുലഭമാണ്, എന്നാൽ സിസിഡി ക്യാമറകൾ കുറഞ്ഞ വിലയുടെ അടിസ്ഥാനത്തിൽ സിഎംഒഎസ് അടിസ്ഥാനമാക്കിയുള്ള ക്യാമറകളെ മറികടക്കണമെന്നില്ല. മിക്ക ഉപഭോക്തൃ വെബ്‌ക്യാമുകളും വിജിഎ(VGA)-റെസല്യൂഷൻ വീഡിയോ ഒരു സെക്കൻഡിൽ 30 ഫ്രെയിം റേറ്റിൽ നൽകാൻ പ്രാപ്തമാണ്. പല പുതിയ ഉപകരണങ്ങൾക്കും മൾട്ടി-മെഗാപിക്സൽ റെസല്യൂഷനിൽ വീഡിയോ നിർമ്മിക്കാൻ കഴിയും, കൂടാതെ ചിലത് സെക്കൻഡിൽ 120 ഫ്രെയിമുകളിൽ 320×240 വീഡിയോ നിർമ്മിക്കാൻ കഴിയുന്ന പ്ലേസ്റ്റേഷൻ ഐ പോലുള്ള ഉയർന്ന ഫ്രെയിം റേറ്റിൽ പ്രവർത്തിക്കാൻ കഴിയും. Wii റിമോട്ടിൽ 1024×768 പിക്സൽ റെസല്യൂഷനുള്ള ഒരു ഇമേജ് സെൻസർ അടങ്ങിയിരിക്കുന്നു. ലാപ്‌ടോപ്പുകളുടെ ബിൽറ്റ്-ഇൻ വെബ്‌ക്യാമുകളുടെ സാധാരണ റെസല്യൂഷനുകൾ 720p (HD), ലോവർ എൻഡ് ലാപ്‌ടോപ്പുകളിൽ 480p എന്നിവയാണ്. സാംസങ് 700G7C പോലെയുള്ള 1080p (ഫുൾ എച്ച്‌ഡി) വെബ്‌ക്യാമുകളുള്ള ആദ്യകാല ലാപ്‌ടോപ്പുകൾ 2010-കളുടെ തുടക്കത്തിലാണ് പുറത്തിറങ്ങിയത്.

ബേയർ ഫിൽട്ടർ പ്രൊപ്രൈറ്ററി ആയതിനാൽ, ഏതൊരു വെബ്‌ക്യാമിലും കംപ്രഷനിൽ നിന്ന് വേറിട്ട് ചില ബിൽറ്റ്-ഇൻ ഇമേജ് പ്രോസസ്സിംഗ് നൽകിയിരിക്കുന്നു.

## അവലംബം
ഹൈപ്പർഗ്ലൈസീമിയ

ഇൻസുലിൻ എന്ന ഹോർമോണിന്റെ അഭാവം മൂലം രക്തത്തിലെ ഗ്ലൂക്കോസിന്റെ അളവ് സാധാരണനിലയായ 80-120മില്ലീഗ്രാം/100മില്ലീലീറ്റർ എന്ന നിലയിൽ നിന്നും കൂടുന്ന അവസ്ഥയാണ് **ഹൈപ്പർഗ്ലൈസീമിയ**.

## അവലംബം

വർഗ്ഗം:രക്തസംബന്ധിയായ രോഗങ്ങൾ
വർഗ്ഗം:അന്തഃസ്രാവീ വ്യൂഹം
എമ്മ വാട്സൺ

ഒരു ഇംഗ്ലീഷ് ചലച്ചിത്ര നടിയും മോഡലുമാണ് **എമ്മ വാട്സൺ** ‍(ജനനം:1990 ഏപ്രിൽ 15). ഹാരി പോട്ടർ ചലച്ചിത്ര പരമ്പരയിലെ മൂന്ന് പ്രധാന കഥാപാത്രങ്ങളിലൊന്നായ ഹെർമോയിണി ഗ്രേഞ്ചറിന്റെ വേഷം അഭിനയിച്ച് ഇവർ ലോകശ്രദ്ധ നേടി. കുട്ടിക്കാലത്ത് സ്കൂൾ നാടകങ്ങളിൽ മാത്രം അഭിനയിച്ചിട്ടുള്ള എമ്മ തന്റെ ഒൻപതാം വയസ്സിലാണ് ഹെമോയിണിയായി അഭിനയിച്ച് തുടങ്ങിയത്. 2001 മുതൽ 2010 വരെ ഇവർ ഏഴ് ഹാരിപോട്ടർ ചിത്രങ്ങളിൽ ഡാനിയേൽ റാഡ്ക്ലിഫ്ഫിനും റൂപെർട്ട് ഗ്രിനിനും ഒപ്പം അഭിനയിച്ചു. ഹാരിപോട്ടർ സീരിസിലെ എമ്മയുടെ അവസാന വേഷം ഹാരിപ്പോട്ടർ ആന്റ് ഡെത്ത്ലി ഹാലോസിന്റെ രണ്ടാം ഭാഗത്തിലാണ്. ഹാരിപോട്ടർ ചിത്രങ്ങളിലഭിനയിക്കുക വഴി ധാരാളം പുരസ്കാരങ്ങളും പത്ത് ദശലക്ഷം യൂറൊയും എമ്മ നേടിയിട്ടുണ്ട്. 2009ലാണ് എമ്മ മോഡലിംഗ് രംഗത്തേക്ക് കടന്നു വന്നത്.

## ആദ്യകാലം
ഇംഗ്ലീഷ് അഭിഭാഷകരായ ജാക്വെലിൻ ലൂസ്ബിയുടെയും ക്രിസ് വാട്സന്റെയും പുത്രിയായി ഫ്രാൻസിലെ പാരീസിലാണ് വാട്സൺ ജനിച്ചത്. അഞ്ചു വയസ്സുവരെ പാരീസിനടുത്തുള്ള മൈസൺസ്-ലഫിറ്റിലാണ് വാട്സൺ താമസിച്ചിരുന്നത്. വാട്സന്റെ ചെറുപ്പത്തിൽത്തന്നെ മാതാപിതാക്കൾ വിവാഹമോചനം നേടിയതിനാൽ ലണ്ടനിലെ അച്ഛന്റെ വീട്ടിൽ വാരാന്ത്യങ്ങൾ ചെലവഴിക്കുന്നതിനിടയിൽ വാട്സൺ ഓക്സ്ഫോർഡ്ഷയറിൽ അമ്മയോടൊപ്പം താമസിക്കാൻ ഇംഗ്ലണ്ടിലേക്ക് പോയി. താൻ അത്ര നന്നായിട്ടല്ലെങ്കിലും കുറച്ച് ഫ്രഞ്ച് ഭാഷയും സംസാരിക്കുന്നുണ്ടെന്ന് വാട്സൺ പറഞ്ഞു. അമ്മയോടും സഹോദരനോടുമൊപ്പം ഓക്സ്ഫോർഡിലേക്ക് മാറിയശേഷം ഡ്രാഗൺ സ്കൂളിൽ ചേർന്ന വാട്സൺ 2003 വരെ അവിടെ താമസിച്ചു. ആറാം വയസ്സു മുതൽ അഭിനേത്രിയാകാൻ ആഗ്രഹിച്ച വാട്സൺ ഒരു പാർട്ട് ടൈം തിയറ്റർ സ്കൂളായ സ്റ്റേജ് കോച്ച് തിയേറ്റർ ആർട്ടിന്റെ ഓക്സ്ഫോർഡ് ബ്രാഞ്ചിൽ പരിശീലനം നേടുകയും പാട്ട്, നൃത്തം, അഭിനയം എന്നിവ അഭ്യസിക്കുകയും ചെയ്തു.

## ചലച്ചിത്രം

## അവലംബം

വർഗ്ഗം:1990-ൽ ജനിച്ചവർ

വർഗ്ഗം:ഏപ്രിൽ 15-ന് ജനിച്ചവർ

വർഗ്ഗം:ഇംഗ്ലീഷ് ചലച്ചിത്ര നടിമാർ
ശ്രീ മാങ്ങോട്ട് ഭഗവതി ക്ഷേത്രം

പാലക്കാട് ജില്ലയിലെ ആലത്തൂർ താലൂക്കിൽ ഉള്ള തരൂർ പഞ്ചായത്തിലെ അത്തിപ്പൊറ്റ എന്ന ഗ്രാമത്തിലാണ് **മാങ്ങോട്ട്കാവ്** സ്ഥിതി ചെയ്യുന്നത്. ഉഗ്രഭാവത്തിലുള്ള ദേവിയാണ് പ്രതിഷ്ഠ. ഗായത്രി നദി മുതൽ ചൂലന്നൂർ വരെയുള്ള ഭൂവിഭാഗമാണ് മാങ്ങോട്ട് ഭഗവതിയുടെ തട്ടകം.നെയ്ത്തുകാരുടേയും കൃഷിക്കാരുടേയും ഗ്രാമമായിരുന്നു അത്തിപൊറ്റ. നെല്ല്, നേന്ത്രവാഴ, പച്ചക്കറി, തെങ്ങ് എന്നിവയായിരുന്നു പ്രധാന കൃഷികൾ.

## ഐതിഹ്യം
നെയ്ത്തുകാരനായ കാളബത്ത് കുട്ടൻ ( ഉണ്ണി) വടക്ക് ദേശത്തെ ഒരു ഉത്സവപറമ്പിൽ തുണി കച്ചവടത്തിനായി പോയതായിരുന്നു.എഴുന്നള്ളത്തിനു കൊണ്ട് പോകുന്ന ദേവി വിഗ്രഹത്തെ കണ്ട കുട്ടൻ മനസ്സിൽ “എന്റെ കൂടെ വരുന്നോ” എന്ന് ചോദിച്ചുവത്രെ. അപ്പോൾ ഒരു ചുഴലിക്കാറ്റ് ഉണ്ടാകുകയും ദേവിക്ക് ചാർത്തിയിരുന്ന വസ്ത്രം ആ കാറ്റിൽ പറന്ന്പൊകുകയും ചെയ്തു. കുട്ടൻ തന്റെ കയ്യിൽ ഉണ്ടായിരുന്ന പട്ട് വസ്ത്രം വിഗ്രഹത്തിലേക്ക് എറിഞ്ഞുവെന്നും ആ വസ്ത്രം വിഗ്രഹത്തിൽ ധരിക്കപ്പെട്ടുവെന്നും ചരിത്രം.

പിറ്റേന്ന് ഉത്സവം കഴിഞ്ഞ് കുട്ടൻ ഗ്രാമത്തിലേക്ക് മടങ്ങി. കുട്ടൻ ഒരു ഓലക്കുടയും ചൂടിയാണ് ഗ്രാമത്തിൽ എത്തിയത്. ക്ഷീണിതനായ കുട്ടൻ,ഓലക്കുട നിലത്ത് കുത്തി നിറുത്തി അതിനടുത്ത് കിടന്ന് ഉറങ്ങി.പിറ്റേന്ന് രാവിലെ എത്ര ശ്രമിച്ചിട്ടും നിലത്ത് കുത്തി വെച്ചിരുന്ന കുട എടുക്കാൻ കഴിയാതെ വന്നു.വിവരം അറിഞ്ഞെത്തിയ ഗ്രാമജ്യോത്സ്യൻ, ആ കുടയിൽ ദേവി നിലയുറപ്പിച്ചിരിക്കുന്നു എന്നും അനുയോജ്യമായ ഒരു ക്ഷേത്രം നിർമ്മിച്ച് ദേവിയെ കുടിയിരുത്തണം എന്നും ഉപദേശിച്ചു. ജ്യോത്സ്യൻ തന്റെ കയ്യിലുള്ള ദണ്ഡ് ദൂരേയ്ക്ക് എറിയുകയും അത് ചെന്ന് വീണ സ്ഥലത്ത് ക്ഷേത്രം നിർമ്മിക്കാൻ നിർദ്ദേശിക്കുകയും ചെയ്തു. ആ ദണ്ഡ് വീണ സ്ഥലത്താണത്രെ ഇപ്പോഴത്തെ ക്ഷേത്രം നിലകൊള്ളുന്നത്. കുട വെച്ച സ്ഥലം ഉണ്ണിയിരുത്തിയ മൊക്ക് എന്ന പേരിൽ അറിയപ്പെട്ടു. ഇവിടെ നിന്നാണ് വേല എഴുന്നള്ളത്ത് തുടങ്ങുന്നത്.

വടക്കേ നടയിൽ,ക്ഷേത്രപാലകനായി മൂക്കൻ ചാത്തനെയും കുടിയിരുത്തിയിട്ടുണ്ട്.

കാലക്രമത്തിൽ ക്ഷേത്രം വിപുലീകരിക്കുകയും ഇപ്പോൾ കേരളത്തിലെ തന്നെ ഏറ്റവും പ്രസിദ്ധങ്ങളായ ക്ഷേത്രങ്ങളിൽലൊന്നായി തീരുകയും ചെയ്തിരിക്കുന്നു.

മേടമാസത്തിൽ വിഷു കഴിഞ്ഞ് വരുന്ന രണ്ടാമത്തെ ഞായറാഴ്ചയാണ് മാങ്ങോട്ട് കാവിലെ വേല മഹോത്സവം. നാനാ ദേശങ്ങളിൽ വസിക്കുന്ന അത്തിപൊറ്റ നിവാസികൾ വേല മഹോത്സവത്തിൽ പങ്കെടുക്കാൻ ജന്മനാട്ടിൽ എത്തിച്ചേരും. ഒന്നാമത്തെ ഞായറാഴ്ച കോടിക്കൂറയിട്ടാൽ പിറ്റേന്ന് മുതൽ ഏഴു ദിവസം തോൽ‌പ്പാവ കൂത്ത് ഉണ്ടാകും. കമ്പരാമായണമാണ് കൂത്ത് കഥ. പുലവന്മാർ എന്ന് വിളിക്കുന്ന കൂത്ത് കവികളാണ് കൂത്ത് ചൊല്ലുക. തമിഴിലാണ് കൂത്ത്.

പൂമുള്ളീ മനയുടെ അധീനതയിലായിരുന്ന മാങ്ങോട്ട്കാവ് പിന്നീട് സർക്കാർ ഏറ്റെടുത്തു. ഇപ്പോൾ മലബാർ ദേവസ്വം ബോർഡിന്റെ കീഴിലാണ്.

## ചിത്രങ്ങൾ


File:Kaav4.jpg
File:Kaav6.jpg|പടിഞ്ഞാറേ നട
File:Kodi.jpg|കൊടി
File:Vilakk.jpg|വിളക്ക്
File:Mookkanchathan.jpg|മൂക്കൻ ചാത്തൻ
File:Chathan.jpg|ചാത്തൻ
File:Kulam.jpg|ക്ഷേത്രക്കുളം
File:Temple elephants at Mangottu Kavu Temple, Kerala (29-11-2011).jpg |ക്ഷേത്ര വേല
File:Temple elephants at Mangottu Kavu Temple, Kerala (29-11-2011)-2.jpg|എഴുന്നള്ളത്ത്
File:Panchavaadyam.jpg|പഞ്ചവാദ്യം
File:Pandarakuthira.jpg|പണ്ടാര കുതിര
File:Poothan thira.jpg|പൂതൻ തിറ
File:Poothan thira2.jpg|പൂതൻ തിറ
File:Vedikkett2.jpg|വെടിക്കെട്ട്
File:Vedikkett1.jpg|വെടിക്കെട്ട്


വർഗ്ഗം:പാലക്കാട് ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ഭഗവതി ക്ഷേത്രങ്ങൾ
യുവന്റസ് ഫുട്ബോൾ ക്ലബ്ബ്

ഇറ്റലിയിലെ ഒരു ഫുട്ബോൾ ക്ലബ്ബായ **യുവന്റസ് ഫുട്ബോൾ ക്ലബ്ബ്** () (ലാറ്റിനിൽ നിന്ന് *iuventus*: *youth*, ഉച്ചാരണം : ) സാധാരണയായി **യുവന്റസ്** എന്നും **യുവ്** (ഉച്ചാരണം : ) പരാമർശിക്കപ്പെടുന്നു.

## അവലംബം

വർഗ്ഗം:ഇറ്റാലിയൻ ഫുട്ബോൾ ക്ലബ്ബുകൾ
ദൈവരാജ്യം

**ദൈവരാജ്യം**. ക്രൈസ്തവ സഭകൾ ദൈവരാജ്യം ഹൃദയത്തിന്റെയും മനസ്സിന്റെയും ഒരു അവസ്ഥ അല്ലെങ്കിൽ സ്ഥിതിയാണെന്ന് കരുതുന്നു. യഹോവയുടെ സാക്ഷികൾ ഭൂമിയുടെ മേൽ ദൈവം സ്ഥാപിക്കാൻ പോകുന്ന ഒരു യഥാർഥ ഭരണകൂടം അഥവാ ഗവണ്മെന്റ് ആണെന്ന് വിശ്വസിക്കുന്നു. ബൈബിളിലെ സുവിശേഷപുസ്തകങ്ങളിൽ ദൈവരാജ്യം, സ്വർഗ്ഗരാജ്യം എന്നൊക്കെ കാണാം. ദൈവരാജ്യം എന്ന ആശയം നേരിട്ടുള്ള ഉദ്ധരീകരിക്കൽ കുടാതെ യേശു പറഞ്ഞ ഉപമകളിലും, പ്രവചനങ്ങളിലും, പ്രാർത്ഥനകളിലും കാണപ്പെടുന്നുണ്ട്.

## ബൈബിളിൽ
പുതിയ നിയമത്തിൽ മത്തായിയുടെ സുവിശേഷത്തിലാണ് യേശു ദൈവരാജ്യത്തെകുറിച്ച് ആദ്യമായി പറയുന്നതായി കാണപ്പെടുന്നത്. യേശു ശിഷ്യന്മാരെ പ്രാർത്ഥിക്കാൻ പഠിപ്പിച്ചപ്പോഴായിരുന്നു അത്.

പഴയനിയമപുസ്തകമായ ദാനിയേലിലും ദൈവരാജ്യത്തെകുറിച്ചുള്ള പ്രവചനങ്ങൾ കാണാം.

## അവലംബം

വർഗ്ഗം:ക്രിസ്തീയവിശ്വാസങ്ങൾ
 ദൈവരാജ്യത്തെക്കുറിച്ചു ബൈബിൾ എന്തു പറയുന്നു?
അർമ്മഗദോൻ

ക്രിസ്തീയ ബൈബിൾ പ്രകാരം യുഗസമാപ്തിയിലെ യുദ്ധം നടക്കുന്ന സ്ഥലമാണ് **അർമ്മഗദോൻ** (ഇംഗ്ലീഷ്:Armageddon). ഇത് അക്ഷരാർത്ഥത്തിൽ നിലവിലുള്ള സ്ഥലമെന്ന നിലയിലും ഒരു പ്രതീതാത്മക സ്ഥലമെന്ന നിലയിലും വ്യാഖ്യാനിക്കപ്പെടുന്നു. ലോകാവസാനത്തെ സൂചിപ്പിക്കുന്ന പൊതു അർത്ഥത്തിലും ഈ പദം പലപ്പോഴും ഉപയോഗിക്കാറുണ്ട്.

ബൈബിളിൽ വെളിപാട്‌ പുസ്തകം 16:16-ലാണ് അർമ്മഗദോൻ എന്ന പദം പരാമർശിക്കപ്പെടുന്നത്. അന്ത്യകാലത്ത് നന്മയും തിന്മയും തമ്മിൽ സംഘട്ടനം നടക്കുമെന്നും ഒടുവിൽ ദൈവത്തിന്റെ സ്വർഗീയസേനകൾ സാത്താനെ പരാജയപ്പെടുത്തുമെന്നും ആ സംഘട്ടനം അർമഗദോനിൽ വച്ചായിരിക്കുമെന്നും ഇവിടെ രേഖപ്പെടുത്തിയിരിക്കുന്നു. ബൈബിളിൽ മറ്റൊരിടത്തും ഇങ്ങനെയൊരു സ്ഥലത്തെപ്പറ്റി പരാമർശമില്ല. അർമഗദോൻ എന്ന പേരിൽ ഭൂമിശാസ്ത്രപരമായി ഒരു സ്ഥലം ഉള്ളതായി അറിവില്ല. എങ്കിലും പരോക്ഷമായി ചില പരാമർശങ്ങൾ കാണുന്നുണ്ട്. *ഹർ, മെഗിദ്ദോ* എന്നീ രണ്ടു ഹീബ്രൂവാക്കുകൾ ചേർന്നാണ് ഹർമഗെദ്ദോൻ അഥവാ അർമഗദോൻ എന്ന പദമുണ്ടായതെന്ന് ചില ഹീബ്രുപണ്ഡിതന്മാർ അഭിപ്രായപ്പെട്ടിട്ടുണ്ട്. *മെഗിദ്ദോവിലെ കുന്ന്* എന്നാണ് ഈ പദത്തിനർഥം. *മെഗിദ്ദോ* എന്ന പേരിൽ ഒരു പലസ്തീൻ നഗരമുണ്ട്. ബി.സി. 1468-ൽ തുത്ത്മോസിസ് മൂന്നാമന്റെ കാലം മുതൽ 1917-ൽ മെഗിദ്ദോവിലെ അല്ലെൻബി പ്രഭുവിന്റെ കാലംവരെ മെഗിദ്ദോയിൽ നിരവധി ഭീകരയുദ്ധങ്ങൾ നടന്നിട്ടുണ്ട്. ഈ സ്ഥലത്തിന്റെ തന്ത്രപ്രാധാന്യമാണ് ഇതിനെ പലപ്പോഴും യുദ്ധഭൂമിയാക്കിത്തീർത്തിട്ടുള്ളത്.

യഹോവയുടെ സാക്ഷികൾ അർമഗെദോൻ എന്നത് സർവശക്തൻ ആയ ദൈവം ഭൂമിയിലെ രാജാക്കന്മാരോട് അഥവാ ഭരണകൂടങ്ങളോട് നടത്താൻ പോകുന്ന ഒരു യുദ്ധം ആയി കാണുന്നു. 

## കുറിപ്പുകൾ
൧. *മഹാസർപ്പത്തിന്റെ വായിൽനിന്നും മൃഗത്തിന്റെ വായിൽനിന്നും കള്ളപ്രവാചകന്റെ വായിൽനിന്നും തവളയെപോലെ മൂന്ന് അശുദ്ധാത്മാക്കൾ പുറപ്പെടുന്നതു ഞാൻ കണ്ടു. ഇവ സർവഭൂതലത്തിലും ഉള്ള രാജാക്കന്മാരെ സർവശക്തനായ ദൈവത്തിന്റെ മഹാദിവസത്തിലെ യുദ്ധത്തിനു കൂട്ടിച്ചേർപ്പാൻ അത്ഭുതങ്ങൾ ചെയ്തുകൊണ്ട് അവരുടെ അടുക്കലേക്കു പുറപ്പെടുന്ന ഭൂതാത്മാക്കൾതന്നെ..... അവ അവരെ എബ്രായഭാഷയിൽ ഹർമഗെദ്ദോൻ എന്നു പേരുള്ള സ്ഥലത്തിൽ കൂട്ടിച്ചേർത്തു* 
## അവലംബം


വർഗ്ഗം:ക്രൈസ്തവം
വർഗ്ഗം:യഹോവയുടെ സാക്ഷികൾ
മൂര്യാട്

കണ്ണൂർ ജില്ലയിലെ കൂത്തുപറമ്പ് നഗരസഭയിൽ നിന്നും 2 കിമി ദൂരം സ്ഥിതി ചെയ്യുന്ന ഒരു ഗ്രാമമാണ് **മൂര്യാട്**. ഇവിടത്തെ ജനസംഖ്യ 3,0000 ആണ്. പ്രധാനമായും 2 എൽ.പി. സ്കൂളുകളും ഒരു യു.പി. സ്കൂളൂമാണ് ഇവിടെയുള്ളത്. 
കിഴക്ക് ഭാഗം വലിയ വെളിച്ചം കുന്നും വടക്ക് പാലാപ്പറമ്പ് കുന്നും തെക്ക് ഏചിലിന്മേൽ കക്കാട് എന്നീ കുന്നുകളും അതിരിടുന്നതും മധ്യത്തിൽ മൂന്നോളം അരുവികൾ ഉള്ള വയൽ പ്രദേശവുമുൾപ്പെടുന്നു. ഈ വയൽ പ്രദേശങ്ങൾ പടിഞ്ഞാറ് ഭാഗത്ത് കൂത്തുപറമ്പ് നഗരം വരെ കിടക്കുന്നു. വയലുകൾ കൂടുതലും ഇപ്പോൾ നികത്തപ്പെട്ടിരിക്കുന്നു. പ്രധാന കൃഷി തെങ്ങാണ്. വയലുകളിൽ വാഴ, അടക്ക, കപ്പ എന്നിവ പ്രധാനമായും കൃഷി ചെയ്യുന്നു. ഗൾഫ് തന്നെയാണ് ഏതൊരു മലബാർ ഗ്രാമത്തെയും പോലെ ആളുകളുടെ പ്രധാന ജീവനോപാധി. മൂര്യാടിന്റെ അതിരിനോട് ചേർന്ന് ഒരു സ്വാശ്രയ ആർട്സ് ആൻഡ് സയൻസ് കോളേജ് സ്ഥിതി ചെയ്യുന്നു. 

വർഗ്ഗം:കണ്ണൂർ ജില്ലയിലെ ഗ്രാമങ്ങൾ